
Mandamus  hisce  literis  quicquid  perscrutati  sumus  de  scriptore  eo 
cuius  et  indoles  et  ingenium  omnium  facile  qui  apud  veteres  excel¬ 
lentium,  historicorum  laudem  sibi  pepererunt  maxime  est  mirum  ac 
memorabile.  Etenim  Philistus  Syracusanus,  de  quo  quaestio  erit,  sive 
vitam  eius  sive  scripta  contemplamur,  tanta  admiratione  quanto  con¬ 
temptu  dignum  se  praestitit:  vir  summo  loco  natus,  ingenii  pariter  ac 
fortunae  opibus  instructus,  re  militari  strenuus,  praestans  civilibus 
artibus,  idem  per  totam  vitam  tyrannidi  asperrimae  non  solum  operam 
dicavit,  sed  cum  ad  historiam  scribendam  se  contulisset  improbitate 
ea  fecit,  ut  non  veros  tyrannorum  mores  descripserit,  sed  vitia  occul¬ 
taverit,  laudes  in  maius  extulerit.  —  Attamen  praestat  omissa  morum 
consideratione  ipsius  scriptis  aliorumque  iudiciis  examinandis  quid  in 
historia  valuerit  enucleare:  quod  cum  intelligamus  et  ipsi  ad  solven¬ 
dam  hanc  disceptationem  accedere  audeamus  opus  suscipimus  non 
minus  difficile  illud  quidem  quam  utile  atque  adeo  necessarium. 

Iam  enim  Graecorum  natio  quas  res  gesserit  quaeque  inde  redun¬ 
daverint  ad  promovendum  totius  antiquitatis  humanum  civilemque  cultum 
cum  insignis  sit  quaestio  et  digna  quae  a  viris  doctis  etiam  atque 
etiam  moveatur,  lugendum  est  non  ad  omnes  aeque  et  temporum  et 
locorum  partes  spectare  historica  veterum  opera:  ut  per  acerrimas 
saepe  difficultates  vera  cogamur  expedire  earum  historiae  partium,  in 
quibus  neque  a  locupletibus  testibus  adiuvamur  et  posterorum  nar¬ 
rationibus  saepe  falsis  sive  falso  iudicio  aut  consilio  non  recte  relatis 
in  errorem  inducimur. 

Itaque  non  minimo  afficimur  luctu  quod  de  rebus  Siculis,  quippe 
quae  suum  habeant  momentum  ad  rerum  a  veteribus  Graecis  gestarum 
decursum,  nihil  ad  nos  pervenit  integrum  documentum  nisi  quae  duobus 

saeculis  postquam  Siculi  sui  iuris  esse  desierunt  ex  veterum  narra- 

tionibus  sunt  collata.  Praebent  enim  res  veteres  Siciliae  tres  quasdam 
tempestates,  quarum  prima  inde  ab  antiquissimis  temporibus  usque  ad 
Graecorum  in  insulam  demigrationem  pertinet,  altera  civitatum  Grae¬ 
carum  incremento,  flore,  interitu  est  insignis,  tertia  iis  rebus  continetur 
quae  a  Romanis  in  Sicilia  postquam  capta  est  gestae  sunt.  Quarum 
prima  non  habet  quod  pro  consuetudine  aliorum  temporum  quae  historia 
nondum  satis  explanari  potuerint  insigne  videatur  esse,  tertia  tantopere 
spectat  ad  historiam  Romanam  ut  de  propria  Siculorum  conditione 
paene  supersedeamus  quaerere :  unde  eo  acrius  ut  contemplemur 
secundam  illam  aetatem  incitamur.  Ea  enim  perfectum  est  ut  Siculi 
et  omnium  quidem  principes  Syracusani  prohibuerint  orbis  terrarum 
per  Carthaginienses  expugnationem:  id  quod  factum  non  esset  nisi  aut 
totius  populi  vires  in  miram  quandam  alacritatem  bellicamque  virtutem 
convaluissent  aut  ducum  praestantia  par  fuisset  propulsandis  tantis 
periculis.  Nec  vero  populorum  apud  Siculos  vis  et  potentia  tanti 
umquam  fuit  quin  intestinis  discordiis  sedatis  etiam  externis  hostibus 
acriter  restitissent:  quo  evenit  ut  quaecumque  egregie  terra  marique 
a  Siculis  gesta  sunt  singulorum  magis  ingenio  quam  civium  virtuti 
fuerint  attribuenda.  Nam  fiorentissima  Syracusarum  tempora  regnan¬ 
tibus  Gelone  et  Hierone  tyrannis  fuerunt,  Atheniensium  deinde  ad¬ 
versus  eandem  civitatem  expeditio  a.  413  per  unum  Gylippum  Spar- 
tiatam  ad  irritum  cecidit,  Dionysius  denique  tyrannus  Poenorum  in¬ 
vasiones  non  semel  susceptas  sua  fortitudine  omnes  repressit.  Cuius 
aequalis  fuit  Philistus  vir  quamvis  propter  ninium  tyrannorum  studium 
vituperandus,  scriptor  tamen  egregius  et  dignus  a  veteribus  habitus 
qui  vel  soli  Thucydidi  compararetur. 

Atqui  non  eadem  quae  veteribus  fuit  iudicandi  de  Philisto  facultas 
nobis  datur  j  nam  scripta  eius  cum  discesseris  a  fragmentis  admodum 
exilibus  deperierunt  nec  minus  quae  posteri  scriptores  de  eo  tradi¬ 
derunt  non  omnino  videntur  probanda,  sicut  Plutarchus  et  Diodorus, 
unde  pleraque  haurire  cogimur,  parum  accurate  in  explorandis  fon¬ 
tibus  suis  versati  sunt.  Viam  igitur  qua  certum  quoddam  de  historico 
nostro  indicium  et  indagemus  et  elaboremus,  tamquam  per  ambages  eam 
ingrediamur  necesse  est,  ut  fontium  auctoritatem  denuo  examinemus, 
diversitatem  ad  vetustissima  quaeque  testimonia  exigamus,  rationem 
inde  de  quaestionibus  nostris  eam  reddamus,  in  qua  nemo  porro  de 
praeclarissimo  Siculorum  scriptore  lucem  desideret.  — 

De  vita  et  scriptis  Philisti  cum  iis  quae  Suidas  tradidit  non 
facile  fides  possit  haberi,  quoniam  neque  ex  illius  reliquiis  possunt 
intelligi  et  omnium  scriptorum  qui  eius  mentionem  fecerunt  auctoritati 
repugnant,  colligenda  nobis  sunt  alia  antiquitatis  documenta  quorum 
et  Graeci  et  Romani  non  exiguum  praebent  numerum.  Qua  quidem 
in  re  non  minime  adiuvamur  etiam  qui  nostra  aetate  floruerunt  do¬ 
ctorum  virorum  commentationibus,  quarum  palmam  ferre  videtur  Fran- 
cisci  Goelleri  „de  Philisti  vita  et  scriptis  “  quaestio,*)  cum  ne  Sevini**) 
quidem  et  Creuzeri***)  de  ea  re  disquisitiones  suis  virtutibus  careant. 

Suidas  vero  quod  memoriae  prodidit  adeo  turbatum  est,  ut  ne 
de  nomine  quidem  ac  patria  Philisti  certum  quiddam  tradiderit.  Duabus 
enim  particulis  verba  faciens  de  bis  rebus  priore  QlXlOxov  vel  Oihorov 
memorat  Syracusanum,  altera  de  solo  quidem  Philisto  exponit,  in 
dubium  autem  vocat  sitne  Syracusanus  an  Naucratites,  Siculus  an 
Aegyptius,  f)  Unde  vera  falsis  confusa  a  Suida  esse  satis  apparet, 
id  quod  magis  etiam  confirmatur  iis  quae  de  scriptis  Philisti  adiecit. 
Ac  de  hac  quidem  re  suo  loco  agemus,  nunc  vero  sufficiat  omisso 
Suidae  errore  melioris  aetatis  scriptores  inspicere. 

Ac  nostro  illi  Sicularum  rerum  scriptori  ab  omnibus  qui  eum 
noverunt  unum  nomen  Philisto  tribuitur.  Patria  Syracusis  (Plut.  v. 
Nic.  19:  0th6tog  dvijQ  ZJvqccxov(jlo£ ),  patre  Archomenide  (Paus. 
V.,  23:  OiXi6zog  6  ^Q^Ofisvldov^ff)  usus  est.  Errat  igitur  Suidas 

qui  Archonidem  patrem  Philisti  fuisse  tradidit,  dummodo  et  quanta 

.  » 

Pausaniae  fuerit  in  rebus  enarrandis  cura  ac  diligentia  et  quam  facile 
mendum  illud  scripturae  indiligentia  committi  potuerit  respiciamus.  — 
Philistus  autem  quo  sit  anno  natus  a  veteribus  non  traditur;  sed  ex 


*)  Inserta  est  libro  qui  inscriptus  est  „  De  situ  et  origine  Syracusarum. “ 
Lips.  MDCCCXVIII. 

**)  „Recherche  sur  la  vie  et  les  ecrits  de  Philiste  “  in  „Memoires  de  l’aca- 
demie  des  inscriptions  “  tom.  XIII  p.  1  sqq. 

***)  „  Wiener  Jahrbucher “  tom.  CVII  p.  187  sqq. 

f)  $lMchos  r)  <$ih6vog  ZvQanovGiog'  et  paullo  post:  (frlhorog  Nuviiqu- 
x ixrjg  rj  ZvQUKOvGiog,  'JqxgjvlSov  viog.  Suidas. 

ff)  Mendose  apud  Goellerum  1.  mem.  p.  104  et  Miilleros  (Fragm,  liist. 
Graec.  I  p.  XLY)  Arcbimenides  legitur. 

loco  Plutarcheo*)  quo  rerum  a  Gylippo  adversus  Athenienses  gestarum 
mentio  fit  iisque  interfuisse  ille  dicitur,  01.  86  vel  87,  id  est  intra 
annos  a.  C.  436  et  429  in  lucem  eum  editum  esse  colligitur**).  Nam 
cum  reputaveris  anno  quo  mortuus  est  (356)  senilem  eum  aetatem 
egisse,  Dionysio  vero  priore  fuisse  seniorem  —  dicitur  enim  mater 
eius  familiariter  cum  Philisto  versata  esse***)  —  non  est  cur  aliud 
tempus  effingamus;  enimvero  a.  4G6,  quo  illum  libero  arbitrio  rem 
suam  familiarem  gubernare  et  coram  populo  verba  facere  coepisse 
accepimus****),  consentaneum  est  plus  quam  viginti  annos  eum  natum 
fuisse,  cui  quidem  non  repugnant  quae  supra  diximus. 

De  pueritia  historici  nostri  deficit  nos  veterum  scriptorum  au¬ 
ctoritas,  nisi  quod  Suidas  Evenum  Parium  poetam  elegiacum  magistrum 
eius  fuisse  traditf).  Sed  cum  duo  fuerint  Eveni  Parii,  alter  Socratis 
magister,  Eratostbeni  alter  aequalis ff),  conservato  temporum  ordine 
neutrum  eius  praeceptorem  esse  potuisse  facile  apparet fff).  Immo 
vero  nostro  illi  singularem  quandam  eruditionem  obtigisse  ffff)  non  solum 
ideo  nobis  persuadere  licet,  quia  in  historia  sribenda  summam  laudem 
sibi  collegit,  sed  etiam  bonis  atque  opulentis  parentibus  natus  esse  putan¬ 
dus  est.  Quo  enim  tempore  primum  inter  cives  excellens  extitit  divitiis 


*)  Nic.  19:  Ku:isivov  (sc.  rvXimtov )  zo  nav  EQyov  yzyov&vcu  cp7]Gi  .... 
iXiGxog  zcov  7tQuyfiazcov  OQoezrjg  yevo[isvog. 

**)  Facio  cum  Goellero.  Todt  in  dissertat.:  „  Dionysius  I.  von  Syracus “ 
Trcpt.  1860  ex  loco  Diod.  Sic.  XIII,  91,  quem  mox  attingam,  Philistum  sub 
finem  a.  406  duodetricesimum  annum  egisse  cogit;  quo  iure,  non  intelligo.  Cf. 
Aem.  Voelkerlingii :  „De  rebus  Siculis  ab  Atheniensium  expeditione  etc.u  disser¬ 
tationem,  Vratisl.  1868  p.  4. 

***)  Plut.  Di.  1 1 :  ’IJv  ds  Xoyog  cog  xai  zfj  fj.rjzQi  nlrjGLcc^oi  zov  7tQ£G(3v- 
tsqov  zJ lowgloVi  zov  zvq&vvov  [irj  nuvzunccGiV  ccyvoovvzog.  Neque  aliter 
Joann.  Tzetz.  Chii.  X.  h.  358  v.  832. 

****)  Diod.  XIII,  91.  Cf.  ea  quae  in  contextu  paullo  inde  secuntur. 

|)  Pergit  Suidas:  Mcc&rjzrjg  ijv  Evrjvov  zov  tXsyHonoiov  . 
ff)  Goellerus  p.  118. 

fff)  Ne  Isocratis  quidem  discipulus  fuit  Philistus  quod  vult  Sevinus  p.  2  sqq. 
et  Cicero  probare  multis  visus  est  de  or.  II,  23,  94:  quo  loco  non  Philistum, 
sed  Philiscum  legendum  esse  optime  demonstravit  Goellerus  p.  108  sqq.  Ce¬ 
terum  extat  locus  Ciceronianus  (de  or.  II,  13,  57)  quo  liquide  ille  a  grege 
Isocrateorum  discernitur.  —  De  Philisco  infra, 
j-j-ff)  piut.  Di.  1 1  Philistum  dicit  ccvSqk  nsncuSsvfizvov  7 zzql  Xoyovg . 

floruit  et  Dionysii  Maioris,  qui  adolescens  summa  ambitione  ductus  pri¬ 
mum  in  civitate  locum  affectabat,  consilia  et  contentiones  maxime  adiuvit. 
De  quo  narrat  Diodorus  (XIII,  91)  in  Agrigenti  obsidione  Syracusanos 
cum  oppidanis  auxilia  contra  Poenos  mitterent  duce  Hermocrate  viro 
nobili  aliisque  qui  ab  eius  partibus  stabant  nihil  prorsus  profecisse  (a. 
406).  Itaque  urbe  capta  Dionysius  homo  de  plebe  cum  duces  pro¬ 
ditionis  accusasset  postulavit  ut  continuo  poena  afficerentur.*)  Iam  vero 
cum  magistratus  eum  ut  qui  tumultum  iniceret  civitati  multa  legitima 
afficerent,  Philistus  noster  pecuniam  pro  illo  solvit**)  et  provocavit 
amicum  ut  ne  porro  quidem  libere  loqui  dubitaret;  se  semper  poenas 
pro  eo  esse  soluturum,  quamvis  per  diem  integrum  suppliciis  eum  mul¬ 
tarent.  Quibus  subsidiis  fretus  Dionysius  in  dies  maiorem  potentiam 
sibi  arrogavit,  denique  summum  imperium  et  tyrannidem  est  conse¬ 
cutus.  Philistus  vero  cum  prius  illius  fautor  extitisset  postea  non 

desiit  pristinam  familiaritatem,  immo  consiliorum  tyranni  socium  et 
adiutorem  atque  adeo  eius  adulatorem  se  praebuit.  In  quo  ne  quis 
miretur  quod  non  aegre  tulerit  nimiam  amici  minoris  aetate  potentiam 
atque  superbiam,  praesertim  cum  ei  opibus  egregie  instructo  necessi¬ 
tas  non  fuerit  sui  apud  tyrannum  insinuandi  et  ipse  animi  praestantia 
ac  rerum  civilium  et  bellicarum  peritia  floruerit.***)  Iam  enim  quam¬ 
quam  in  dubio  relinquimus  num  scriptor  sincero  amore  tyrannum 

amplexus  sit,  cuius  imperium  fuit  difficile  et  crudele,  mores  morosi 
et  suspiciosi,  tamen  sine  dubio  rei  publicae  quam  post  Gelonem  et 
Hieronem  florentissima  in  civitate  regnantes  e  pristino  statu  dela¬ 
psam  et  factionum  studiis  paene  erutam  videbat,  eam  administra- 

tionem  quam  maxime  expetivit  qua  unus  vir  rerum  potitus  domesti¬ 
cas  discordias  sedaret  et  anticum  patriae  florem  restitueret.  Fortasse 
alia  quoque  contentionum  harum  fuit  causa.  Intima  coniunctus  erat 
familiaritate  cum  matre  Dionysii;!)  captus  igitur  illecebris  muliebribus 
etiam  filio  indulsit  et  familiae,  ut  ita  dicam,  vinculo  obligatus  pro  ty¬ 
ranno  pecuniam  et  animum  profudit.  Praeterea  Suidas  eum  cognatum 


*)  De  quibus  egregie  disseruit  Voelkerlingius  diss.  mem.  p.  82. 

**)  Diod.  XIII,  91. 

***)  Quod  infra  probabo, 
f)  Plut.  Di.  11,  quem  locum  excripsi  p.  4. 

fuisse  Dionysio  refert*):  cui  si  fidem  tribuimus  non  est  dubium  quin 
ille,  qua  erant  apud  Graecos  propinqui  atque  affines  studiorum  et  con¬ 
siliorum  consortione  connexi,  pietate  quadam  obstrictus  fuerit  ad  su¬ 
stentandam  eius  potentiam  qui  summum  ex  illis  locum  sibi  sumpserat. 

Ita  factum  est  ut  Philistus  in  amicissimorum  tyranni  numero 
perpetuo  versaretur  (Corn.  Nep.  Dio.  c.  3:  „Philistum  historicum  ho¬ 
minem  amicum  non  magis  tyranno  quam  tyrannis  “).  Dionysius  enim 
cum  civibus  suis  non  posset  fidere,  concilium  amicorum  semper  sibi 
affixum  habebat  qui  in  rerum  angustiis  de  ipsius  salute  discrimen  in¬ 
irent.  Ac  scriptum  videmus  apud  Diodorum  proelio  ad  Gelam  im¬ 
prospere  commisso  cum  ambigeret  tyrannus  magisne  conduceret  Siculis 
contra  Poenos  porro  cum  mercenariis  suis  adesse  an  domum  redire, 
ne  deficerent  se  absente  cives,  concilio  amicorum  celeriter  convocato**) 
placuisse  statim  recedere  Gela.  Quorum  in  numero  fuisse  Philistum 
apparet  ex  alio  Diodori  loco  (XIV,  8),  ubi  Syracusanorum  defectione 
quantas  in  angustias  tyrannus  redactus  sit  describitur.  Dionysium  igi¬ 
tur  abiecta  opprimendae  seditionis  spe  convocatos  familiares  consuluisse 
quo  tandem  mortis  genere  de  vita  decessurus  esset,  modo  ne  nimis 
turpia  extrema  tyrannidis  tempora  viderentur.  Atque  cum  alii  aliud 
ei  suasissent,  ex  iis  Polyxenus  tyranni  affinis,  ut  velocissimo  equo 
conscenso  in  Carthaginiensium  fines  confugeret,  Philistus  „te  decet “ 
inquit  „  non  citato  equo  ex  dominatu  avolare,  sed  vel  cruribus  tractum 
reniti.  “  Sed  altera  quoque  de  eodem  fere  responso  narratio  invenitur 
apud  Diodorum,***)  ubi  Megacles  tyranni  affinis  dixisse  fertur  illi  qui 
tyrannide  exuatur  sic  abeundum  esse,  ut  crure  trahatur,  non  ut  sua 
sponte  discedat,  f)  Unde  Diodorum  duobus  e  fontibus  rem  narratam 
excripsisse  liquet  ita  quidem  ut  priorem  narrationem  ex  Timaeo,  al- 


*)  Particula  priore:  <]?(XiGzog  EvQdYOvGiog’  rjv  §e  GvyyEvrjg  z Ilovvglov 
zov  rvqdvvov  2iKEltdg. 

**)  XIII,  111:  Metoc  ds  zavzd  ztov  cpiXcov  Gvvuyaycbv  gvveSqlov  e(3ov- 
Xevezo  tceql  zov  noXsfiov  kzL  Cf.  Yoelkerlingii  diss.  p.  97. 

***)  XX,  78:  "Ozl  8eI  zov  ek  zvQccvvidog  EYTtinzovzd  zov  gye, lovg  eXyo(ievov 

CC71LEVCU  Ydl  (irj  YdZd  TZQOdLQEGtV  COldXldZZEGftuL. 

f)  „Quin  ipsi  tyranno  illud  dictum  tribuit  Livius  XXIV,  22 , u  inquit 
Goellerus,  quem  plura  his  de  rebus  disserere  reperies  in  libro  mem.  p.  123. 

teram  ex  Ephoro  petiverit.*)  Uterque  vero  Philisto  usus  est  auctore, 
hic  quidem  omni  studio  enixus  ut  vera  traderet,  nimia  saepe  cum  ne- 
gligentia  veri,  ubi  conviciandi  Philisto  facultas  esset,  Timaeus.**)  Ceterum 
Ephorum  in  re  narrata  maiorem  auctoritatem  habere  docet  Plutar- 
chus***)  qui  disserens  de  obitu  Philisti  dictum  illud  iniuria  huic  tri¬ 
butum  esse  a  Timaeo  tradit:  ab  alio  quidem  1  enuntiatum  illud  esse,  a 
Philisto  vero  perlatum  ad  tyrannum. 

Ac  re  vera  artam  familiaritatem  intercessisse  inter  Dionysium  et 
scriptorem  nostrum  inde  apparet  quod  in  summo  dignitatis  militaris 
gradu  tyrannus  eum  collocavit  atque  arcis  praesidium  ei  commendavit. 
Ac  sic  quidem  Plutarchus;f)  Diodorus ff)  vero  summa  eum  fortitudine 
insignem  fuisse  et  multa  magnaque  commoda  in  bellis  Dionysio  attu¬ 
lisse  memoriae  prodit. 

Neque  eo  setius  qua  erat  ingenii  inconstantia  et  iniquitate  tyran¬ 
nus  pro  beneficiis  eam  denique  illi  gratiam  retulit  ut  exilio  eum  mul¬ 
taret.  Quod  qua  de  causa  commiserit  discrepant  inter  se  sriptores 
Plutarchus  et  Diodorus.  Ignaro  enim  tyranno  Philistum  filiam  Leptinae 
in  matrimonium  duxisse  ideoque  e  Sicilia  eiectum  Adriam  in  urbem  ad 
Padi  ostium  sitam  profugisse  neque  reducem  prius  factum  esse  Plu¬ 
tarchus  auctor  est  f  f  f )  quam  mortuo  Dionysio  Maiore  filii,  qui  eum 
sequebatur,  satellites  odio  et  invidia  adversus  Platonem,  qui  tum  Syra- 


*)  Timaeum  prioris  narrationis  esse  fontem  probat  Plutarchus  Di.  35,  quo 
de  loco  hac  in  pagino  agitur.  Sunt  qui  Timaeum  unum  de  rebus  Siculis  a 
Diodoro  adhibitum  esse  contendant,  imprimis  Volquardsenus  in:  „  Untersuchungen 
liber  die  Quellen  der  griechischen  und  sicilischen  Geschichten  bei  Diodor,  Buch 
XI  bis  XVI, “  Kielae  1868  cap.  10  p.  80  sqq.,  tamen  veri  simile  non  est  illum 
qui  satis  morosus  fuit  in  enarrandis  nugis  secum  ipsum  discrepuisse.  Ephori 
vero  qui  copiose  de  rebus  Siculis  egit  toties  apud  Diodorum  mentio  fit,  ut  du¬ 
bitari  non  liceat  quin  alter  eius  auctor  fuerit.  — 

**)  Plut.  Nic.  1  :  ( TI(.lcuo$ )  iXniGaq  xov  A)lXi6xov  ctnodsi&iv  nuvxunciGi 
epoQxiyiov  nui  idLCQxrjv  v.xL 

***)  Di.  35. 

f)  Di.  11:  <&iXlGxo$  ctQxrjg  xfj  xvQccvvldi  zadLGxafiivrj  tcqo&viioxcixov 
havxov  naQS6%8  kcu  xrjv  aKQCiv  8iscpvXa£e  cpQOVQaQ%cov  ini  noXvv  %q6vov. 

ff)  XV,  7:  <&iXiGxog  Kcd  Atnxivrjs  6  ddsXcpog  (scii.  AtovvGiov)  ’  avdQ8S 
dicccf)8QOVT8S  ccv§Q8ioc  Kctl  noXXclg  Kcil  [i8ydXcig  %Q8ictg  iv  xolg  noXiftoig  avxfo 

naQ86%rni8V0L. 

fff)  Di.  11. 

cusis  moraretur,  ducti  ad  resolvendam  illius  poenam  dominum  permo¬ 
vissent.  Sperasse  enim  hos  sibi  illum  magis  idoneum  tyrannidisque 
pertinacem  fautorem  fore.  —  Adicere  licet  his  exilii  causam  non  tam 
matrimonium  illud  fuisse  quam  metum  tyranni,  ne  coniuncti  Leptines 
frater  et  Philistus,  quorum  uterque  opibus  et  virtute  excellebat,  peri¬ 
culum  dominatui  suo  inferrent.  Atque  idem  fere  de  reditu  scriptoris 
Cornelius  Nepos*)  testatur. 

Aliter  de  hac  re  exponit  Diodorus.  **)  Qui  Dionysium  dicit  propter 
poematum  suorum  quae  in  panegyri  Olympiaca  pronuntianda  curaverat 
derisum  tanta  dementia  esse  obtusum  ut  in  omnes  amicos  invidere  sibi 
eos  ratus  suspiciosus  esset  ut  qui  insidias  sibi  pararent.  Unde  falsis 
criminibus  plerosque  ab  eo  interfectos,  non  paucos  in  exilium  esse 
missos  in  eorumque  fuisse  numero  etiam  Philistum  et  Leptinem  fratrem. 
Atque  hos  Thurios  in  Italiae  urbem  confugisse  et  apud  Italos  magni¬ 
fice  exceptos  esse;  deinde  cum  tyranno  haud  invito  in  gratiam  redisse 
et  cum  Syracusas  revertissent  in  pristinum  benevolentiae  locum  esse 
restitutos. 

Iam  difficile  est  diiudicare  utrum  Plutarcho  qui  quafe  tradit  e 
Timonide  Dionis  familiari  ac  comite  hausisse  fatetur,  an  Diodoro  plus 
fidei  tribuamus  qui  fonte  usus  est  Timaeo  scriptore  diligente  ***)  ac 
docto.  Ac  fuerunt  qui  bis  Philistum  in  exilio  versatum  esse  inde  con- 
cluderentf):  adeo  ut  Dionysius  revocasse  quidem  eum  Thuriis  inque 
pristinum  locum  restituisse,  sed  cum  admodum  et  huius  et  Leptinae 
potentia  augeretur,  denuo  de  civititate  eiecisse  putandus  esset.  Immo 
vero  Plutarchi  narratio  non  est  reicienda,  cui  cum  Nepos  testis  non  ex 
Pausaniae  aliquo  loco  colligenda  sunt  spernendus  adstipulatur  tum  quae, 


*)  Di.  3:  Cum  Dion  non  desisteret  obsecrare  Dionysium  (sc. , Minorem)  ut 
Platonem  Athenis  arcesseret  et  eius  consiliis  uteretur,  ille  morem  ei  gessit. 
Eodemque  tempore  Philistum  historicum  Syracusas  reduxit. 

**)  XY,  7. 

***)  Huic  sententiae  repugnare  videtur  quod  p.  7  de  Timaei  fide  contendi. 
Sed  si  rem  omnem  spectas  veritati  etiam  ille  studuit,  modo  quae  vituperanda 
in  Philisto  erant  in  falsum  auxit. 

f)  Ita  Prellerus  in:  „Allgemeine  Encyclopadie  der  Wissensehaften  und 
Kiinste,  herausgegeben  von  Ersch  und  Gruber.“  Sect.  III  part.  20  sub  tit.: 
»Philistos.“ 

scilicet  in  exilio  maximam  historiae  partem  ab  eo  compositam  esse,  non 
repugnant*).  Neque  igitur  facimus  cum  iis  qui  illum  bis  in  exilium  missum 
esse  putant;  deficit  enim  omnino  eam  sententiam  veterum  auctoritas.  Rur¬ 
sus  ne  Diodorum  quidem  cum  Goellero**)  et  Muliero  ***)  prorsus  falso 
rem  enarrasse  contendere  ausim,  atqui  aliquantum  Timaeus  videtur 
errasse  quem  Diodorus  secutus  est.  Illum  enim  in  Philisti  libris  histo¬ 
ricis  quos  ante  oculos  habuit  et  excripsit  veri  simile  est  nihil  reperisse 
de  causa  exactionis  f)  neque  igitur  dubitavit  quin  posita  fuerit  in 
Dionysii  propter  exsibilata  poemata  vesania,  quae  fabella  satis  vulgata 
tum  videtur  fuisse  eique  eo  libentius  fidem  habuit,  quo  magis  perver¬ 
sitatem  tyranni  morum  depingere  studuit.  Certe  Philistus  una  cum 
Leptine  patria  est  eiectus,  hic  autem  paullo  post  revocatus  sine 
illo.  Constat  enim  tyranni  fratrem  imperio  adversus  Carthaginienses 
indutum  in  proelio  ad  Cronion  a.  383  commisso  cecidisse,  ff)  Timaeus 
igitur  nescius  quo  tempore  Philistus  in  patriam  redierit  *una  cum  Lep¬ 
tine  eum  facit  reducem,  qui  error  in  Diodori  narrationem  transiit.  — 
Sed  Plutarclms  quoque  indiligens  in  eo  fuit  quod  illum  solum  narra¬ 
vit  fugisse  et  statim  Adriam:  omnis  denique  quaestio  ita  est  solvenda, 
ut  Philistus  revocato  Syracusas  Leptine  Adriam  se  contulisse,  ibi  in 
historia  scribenda  exsudasse,  post  obitum  autem  Dionysii  Maioris  do¬ 
mum  redisse  existimetur. 

Annus  quo  Philistus  in  exilium  abiit  secundum  Diodorum  tertius 
est  Olympiadis  IIC,  a.  C.  386;  itaque  si  pro  certo  putamus  anno  quo 
Dionysius  Maior  diem  obiit  (368)  revertisse  eum,  prope  quattuor  per 
lustra  otio  extra  patriam  fruitus  est.  Cuius  memoriam  per  longinquum 
tempus  servabant  Fossae  Philisteae  quas  praeter  Adriam  percussit  ad 
committendum  Pado  mare  Adriaticum.  f  f  f )  Atque  in  hoc  solo  simili 


*)  I,  13,  9:  ’ AvSqI  y^p  fiocadsi  gvvovtu  uvuyyrj  nucu  eg  %uqlv  cvyygu- 
rpttv '  sl  61  y.ul  (pD.torog  cdxiav  dmuiciv  sfyrjcpsv,  znzXnifccov  r rjv  iv  ZlvQay.ov- 
60Cig  KUfiodov  UTIOHQVIpUG&CU  TG)V  ZJlOVVGLOV  TU  UVOGlCOTUTU  ttf/l. 

**)  p.  119  sqq. 

***)  Praefat.  p.  XLYII  a  Carolo  Milllero  conscriptae, 
f)  Historiam  Philistus  ea  mente  scripsit,  ut  revertendi  veniam  impetraret 
(cf.  Pausaniae  locum  supra  exscriptum).  Omittere  igitur  in  illa  debebat  quae- 
cumque  pungere  poterant  tyrannum, 
ff)  Diod.  XV,  16. 

ftf)  Cf.  Mommseni  Hist.  Rom.  I  p.  326. 

Thucydidis,  quod  exemplum  sibi  in  scribendo  proposuerat,  exilio  usus 
est,  quod  in  otium  non  voluntarium  compulsus  libros  qui  dicuntur  ab 
Urbe  condita  composuit;  ceterum  indigne  et  impatienter  se  gessit. 
Proinde  Plutarchus  respiciens  aliquem  in  libris  Philisteis  locum  ine¬ 
ptam  dicit  orationis  contentionem  qua  conditionem  filiarum  Leptinae  se- 
cum  expulsarum  describit,  ut  quae  ex  sumptu  et  magnificentia  aulae 
tyrannicae  ad  miserrimam  inopiam  sint  redactae.*)  Huc  etiam  alia 
veterum  scriptorum  iudicia  spectant  de  quibus  uberius  agemus  ubi  de 
scribendi  eius  genere  quaestio  erit.  — 

Dionysius  Minor  cum  post  mortem  patris  ad  tyrannidem  acces¬ 
sisset  auram  popularem  captans  in  patriam  restituit  Philistum,  non 
tamen,  ut  scribit  Plutarchus,  perductus  ab  inimicis  Dionis,**)  qui  tum 
in  administranda  republica  plurimum  pollebat,  concupiscentibus  ut  con¬ 
tra  hunc  ille  niteretur  et  studia  libertatis  coerceret.  Nam  Philistum 
illico  post  mortem  Dionysii  prioris  revocatum  esse  et  antequam  funus 
eius  exsequiis  celebraretur  et  ante  Platonis  in  Sicilia  adventum  colli¬ 
gimus  cum  Grotio  ex  fragmento  Philisteo  42,  ***)  ubi  Plutarchus  Pe¬ 
lopidae  pompam  funebrem  confert  cum  Dionysii  Philistum  que  narrat 
„  splendorem  ebore  auro  purpura  messum  decantasse  et  stupuisse  ty¬ 
ranni  sepulturam,  sicut  magnae  tragoediae  theatrale  exodium. “  Unde 
historicum  nostrum  consentaneum  est  spectatorem  fuisse  pompae  illius, 
Plutarchum  autem  in  errorem  inductum  esse  a  Timonide,  qui  cum  a 
partibus  Dionis  staret  et  acerrimum  tyranni  et  Philisti  adversarium  se 
praeberet,  facile  propter  invidiam  Dionis  hunc  adiutorem  contra  illum 
accitum  esse  mentiretur.  Denique  cum  constet  tunc  temporis  Diony¬ 
sium  prorsus  in  Dionis  arbitrium  devenisse,  „ut  huic  uni  maxime  in- 


*)  Timol.  15:  r'SlGz£  fioi  TtaQa^dXXovzt  zdg  tfhlioxov  qpcovdg,  ccg  dcptrjoi 
7C8QL  ZCOV  AfJITLVOV  at Vy(XZ£QCOV  6X0CpVQ0[l£V0g ,  COg  £K  [l£yul(OV  dyoc&cov  ZCOV 
zrjg  zVQCtwLdog  £tg  zcc7t£Lvrjv  dcpcyfi£vcov  dicuzav  cpcdv£Gd'ca  at Qrjvovg  yvvcuy.bg 
ccXcc(3u6ZQOvg  % ccl  noQcpvQccg  ycd  xqvGiug  no&ovGijg. 

**)  Di.  11:  Kcizrjyay£v  uvzov  6  ngog  Aicovu  zcov  uXXcov  cp&ovog  cog  ccv- 
zolg  z£  (ictXXov  £7tLxr]d£L0v  bvza  ncd  zrj  zvQccvvcdc  ^£^uioz£qov. 

***)  Plut  Pelop.  34:  ’Ek£ivcqv  ds  zcov  zcccpcbv  (pompae  funebris  Pelopidae) 
OV  doKOVGlV  £Z£QCU  XcC[171q6x£QCCL  y£V£G&CU ,  ZOlg  ZG  XciflTlQOV  OVK  £V  £X£CpCiVZL 
ucd  XQvGcp  ttcd  noQcpvQccig  uvcu  vo[i!£ovglv ,  cogtz£q  <I}iXiGxog  vfivcov  nal  ftav- 
[ic(£(ov  zTjv  Alovvglov  zctcptfv,  olov  zQccytpdiug  fi£yaXrlg,  zrjg  zvQccvvtdog  i^odiov 
f&kuzQiv.bv  y£vofX£vrjv. 

dulgeret  neque  eum  secus  diligeret  ac  filium, “*)  porro  Platonem  post 
Philisti  restitutionem  Syracusas  arcessitum  esse,  quod  Plutarchus  me¬ 
moriae  prodit**),  dubium  non  est  quin  tyrannus  liberalitate  quadam 
motus  Philistum  revocaverit  neque  alterum  ullum  in  ea  re  consilium 
inierit. 

In  patriam  igitur  reversus  Philistus  cum  tyrannidis  propugna¬ 
torem  se  gerere  non  desisteret,  quoniam  Dionysium  Dionis  et  Platonis 
consiliis  regi  videbat  qui  ei  persuadebant  ut  tyrannidi  finem  faceret 
libertatemque  redderet  Syracusanis,  in  eo  primum  sibi  elaborandum 
esse  intellexit  ut  averteret  tyrannum  ab  eiusmodi  studiis  quae  minime 
conducere  reipublicae  posse  potaret***).  Ac  facile  contigit  ei  quod  sibi 
proposuerat  neque  invitus  tyrannus  a  parce  et  strenue  vivendi  ratione 
quam  Plato  praescribebat  adducebatur  ad  luxuriam  tyrannicam  que  libi¬ 
dinem.  Quo  factum  est  ut  in  dies  plus  auctoritate  valeret  Philistus, 
tyrannus  vero  in  dies  maiore  Dionis  invidia  premeretur.  Cuius  cum 
aliquando  literae  ad  Dionysium  essent  perlatae  quibus  praedictum 
erat  Carthaginiensibus,  si  ipso  uterentur  in  agendo  de  pacis  condi¬ 
cionibus,  optime  rem  evasuram  esse,  tyrannus  auctore  Philisto,  cui 
legerat  epistolam,  amandavit  Dionemf).  Item  vel  Plato  quamvis  etiam 
postea  caritatem  et  liberalitatem  tyranni  expertus,  cum  bellum  aliquod 
Syracusanis  immineret,  precibus  eius  commotus  rediit  in  Graeciam ff), 
scilicet  postquam  convenit  ei  cum  Dionysio  ut  et  ipse  pace  restituta 
reverteretur  et  Dio  revocaretur  fif).  Defensores  igitur  tyrannidis  in 
quibus  Philistus  longe  aliis  excellebat,  rempublicam  recuperaverunt  et 


*)  Verba  sunt  Cornelii  Nepotis  Di.  c.  2. 

**)  Vitae  Dionis  capite  1 1  de  Philisti,  cap.  13  de  Platonis  adventu  agitur. 
—  Nepos  ambos  eodem  tempore  accitos  esse  dicit  Di.  c.  3. 

***)  Iam  quid  de  optima  reipublicae  disciplina  senserit  luculenter  illustratur 
narratiuncula  quam  Plutarchus  (Di.  13)  memoriae  prodidit.  Qua  narratur  vehe¬ 
menti  Philistum  ira  commotum  esse,  cum  tyrannus  aliquando  in  sacris  publicis 
noluisset  invocari  deos  ut  in  longinquum  tempus  tyrannidem  sustentarent, 
f)  Plut.  Di.  13. 

tt)  Plato  Epist.  (subditit.)  p.  671  criminationibus  Philisti  se  exactum  esse 
scribit  ( adrjv  dizfibj&rjv  vno  <&i1l6zov)  quam  pro  < J}ihorL6ov  lectionem  cum 

Sevino  (p.  8)  recipio. 

ftt)  Plut.  Dio.  19.  De  iis  quae  in  contextu  exponuntur  cf.  Plut.  V.  Dion. 
26.  Diod.  XIV.,  10.  XVI,  5. 


12 


et  qua  consuerant  licentia  civibus  imperare  coeperunt.  Ac  tum  quidem 
Plato  magis  precibus  Dionis  et  Archytae  philosophi  quam  studio  erga 
tyrannum  compulsus  iterum  Syracusas  se  contulit  summisque  honoribus 
a  Dionysio  cumulatus,  civium  autem  ea  exspectatione  receptus  est,  ut 
Plato  Philisto,  tyrannide  philosophia  superior  foret.  Nec  contigit  philo¬ 
sopho  id  quod  spectaverat*,  nam  tum  quoque  Dionysius  pertinaciter 
recusavit  ne  Dionis  reditum  precibus  eius  concederet.  Quin  etiam  cum 
ille  non  desineret  commonere  eum  de  revocando  amico  vendidit  Dionis 
rem  familiarem  et  pecunias  pro  ea  solutas  ipse  sustulit,  philosophi 
vero  dignitatem  adeo  deminuit,  ut  hic  quam  celerrime  Syracusis  elabe- 
retur  (a.  360).  Ex  quo  tempore  Dio  toto  animo  cogitavit  de  debel¬ 
landa  tyrannide  restituendaque  patriae  libertate,  Dionysius  in  dies 
segnius  officiis  suis  functus  luxuriae  et  libidinibus  totum  se  dedit, 
Philistus  vir  praestantissimus  eorum  qui  tyrannidem  tuebantur  praefuit 
reipublicae  administrandae  iisdem  atque  antea  consiliis,  pari  strenui¬ 
tate  usus,  ut  liberi  animorum  motus  omni  vi  comprimerentur  et  cives 
partim  ad  vile  servitium  redigerentur  partim  praefervido  libertatis 
desiderio  exardescerent. 

Is  fuit  rerum  status  cum  Dio  in  Siciliam  appulit  et  laetissimis 
omnium  acclamationibus  exceptus  est  (a.  357).  Dionysius  eo  tempore 
cum  octoginta  navium  classi  in  Italiae  oris  morabatur,  Philistus  et  ipse 
egregiis  opibus  navalibus  instructus  in  sinu  Tarentino  expectabat 
Dionem,  quem  sagacius  quam  felicius  oram  Italicam  lecturum  esse 
suspicabatur ;  utrumque  fefellit  Dio  qui  secunda  tempestate  fretus  directo 
cursu  oram  Siciliae  ad  meridiem  spectantem  petivit.  Appulsus  igitur 
hic  prope  Agrigentum  subsidiisque  undique  firmatus  quam  celerrime 
Syracusas  processit  et  sine  certamine  urbe  est  potitus.  Quare  tyrannus 
cum  omnia  praeter  Ortygiam  castellum  amisisset  statim  eo  se  contulit 
neque  tamen  proelio  superior  discessit*).  Paullo  post  etiam  Philistus 
cum  classe  et  speciosa  equitum  turma  Rhegio  ad  eum  advenit;  sed 
ne  conjunctis  quidem  copiis  contra  Syracusanos  profecerunt  quicquam. 
Itaque  Philistus  impetum  suum  direxit  adversus  Leontinos  qui  tyran¬ 
nide  se  disiunxerant :  atque  iam  introierat  urbem  noctu,  cum  eius 
defensores  acriter  ei  resistunt  et  recentibus  copiis  Syracusanorum  fir- 


*)  Plut.  Di.  13.  Diod.  XVI,  12,  13. 


mati  oppido  hostes  exturbant.  Deinde  a  Dionysio  omnium  copiarum 
navalium  summus  praetor  creatus  rem  gessit  adversus  Heraclidem, 
qui  expulsus  a  tyranno  et  tunc  demum  in  patriam  reversus  acerbissimo 
odio  in  Philistum  furebat.  In  discrimen  denique  progressi  anno  postero 
(35G)  navali  proelio  certaverunt  opibus  utrimque  non  exiguis  ;  nam 
Philistus  triremibus  sexaginta  congressus  est  cum  Syracusanis  navium 
numero  ei  pares.  Ac  primo  quidem  virtute  praevalebat,  sed  ab  hostibus 
tandem  circumventus  est  proelioque  victus  occidit*).  Sed  de  mortis  genere 
discrepant  inter  se  Diodorus  et  Plutarchus**).  Ille  enim  cum  capta 
eius  navis  esset  ut  vitaret  quae  in  captivos  committi  solebant  probra 
et  cruciatus  sibi  ipsum  manus  intulisse  Philistum,  deinde  Syracusanos 
corpus  eius  dilaceratum  per  totam  urbem  traxisse  et  inhumatum  denique 
eiecisse  tradit.  Quem  autem  fontem  sequeretur  Diodorus  non  addidit,- 
Plutarchus  primum  Ephorum  memorat  ex  quo  nihil  promit  nisi  volun¬ 
taria  morte  Philistum  interisse,  deinde  Timonidem;  cui  cum  Dionis 
comes  rebus  interfuerit  maiorem  habet  fidem.  Secundum  autem  hunc 
Syracusanos  cum  vivum  cepissent  Philistum  exuta  lorica  nudum  eius 
corpus  publice  expositum  omnium  ludibrio  et  contumeliae  dedisse; 
deinde  caput  ei  decidisse  liberisque  tradidisse  corpus,  quod  per  Acra- 
dinam  traherent  in  que  latomias  iacerent.  Denique  Timaei  mentionem 
facit  Plutarchus,  in  quo  non  mortis  genus  respicit,  sed  narrationem 
illius,  Philisti  corpus  mortuum  etiam  maiore  contumelia  affectum  esse 
commemorat.  Liberos  enim  claudo  pede  eius  corpus  per  urbem  traxisse 
idque  fuisse  ludibrio  Syracusanis,  quod  eundem  virum  crure  per  urbem 
trahi  viderent  qui  olim  Dionysio  suasisset  „ut  ne  citato  equo  e  domi¬ 
natu  avolaret,  sed  vel  cruribus  tractus  reniteretur.  “ 

Anquirentes  quid  veri  insit  in  diversis  his  nuntiis  non  assentimur 
Grotio***)  qui  nec  secutus  alterumutrum  nec  ullo  aliorum  auctorum 
testimonio  allato  colligit  illum  capta  nave  sua  mortem  quidem  sibi 
conscisse,  vulnus  tamen  non  mortiferum  sibi  intulisse,  denique  ab 
hostibus  necatum  et  ignominia  obrutum  esse.  Ac  Miillerus  quidem 


*)  Suidas:  ( (Dllrog )  iv  rfj  itqbg  KaQ%r]Sov(ovg  votv[iot%LU  stsAevttiGev 
Quale  mendum  turpissime  commissum  non  est  cur  refutetur. 

**)  Diod.  XVI,  16.  Plut.  Di.  35. 

***)  Hist.  Graec.  vert.  Meissnerus  t.  VI  p.  82. 

ea  quae  Diodorus  tradit  magis  in  honorem  Philisti  quam  ex  veritate 
adornata  esse  censet  non  satis  indagato,  ut  nobis  videtur,  Diodori 
fonte,  qui  Timaeus  fuit  acerrimus  illius  adversarius.  Etenim  Ephori 
historias  in  enarrando  eius  obitu  Diodorus  non  est  secutus  quia  iste 
teste  Plutarcho  de  probris  corpori  mortui  affectis  nihil  commemorat: 
Timaeus  vero  vivumne  Philistum  an  iam  propria  manu  interfectum 
hostium  in  potestatem  venientem  faciat  non  dignoscitur;  attamen  qua 
erat  morum  firmitate  eum  prius  honestam  mortem  petivisse  quam  certas 
Syracusanorum  contumelias  exspectasse  quivis  facile  sibi  persuadebit. 
Timonides  vero  qui  ad  debellandam  tyrannidem  se  adiunxerat  Dioni 
quantum  potuit  inhonestam  Philisti  mortem  depingere  studuit,  neque 
aliud  Timaeus,  qui  ne  in  altius  quidem  eius  contumelias  extollere 
dubitavit.  Itaque  nobis  Diodori  potissimum  narratio  probanda  videtur 
quae  neque  iis  quae  Ephorus  neque  quae  Timodides  et  Timaeus  tra¬ 
diderint,  repugnet  et  careat  ira  atque  obtrectatione.  —  Mortem  obiit 
Philistus  a.  357  aetate  gravis*),  et  una  cum  eo  tyrannis  est  confecta 
cuius  aptissimus,  strenuissimus ,  fidelissimus  propugnator  fuerat  et 
defensor. 


De  scriptis  Philisti  non  iam  discrepant  inter  se  virorum  doctorum 
opiniones.  Ubi  id  primum  fuit  enucleandum  qui  factum  sit  ut  Suidas**) 
catalogum  eorum  protulerit  miro  quodam  modo  perfusum  rebus  falsis 
et  absurdis.  Ac  diversorum  inter  se  hominum  scripta  a  Suida  commixta 


*)  Plut.  Di.  35. 

**)  Iuvat  lioc  loco  verbis  Suidae  ipsis  uti: 

^iXiGYog  rj  <PiXiGzog  ZvQceyovGiog  '  i)v  8s  GvyyEvrjg  A lovvgIov  zov 
zvquvvov  Zhy.dLag,  Ycel  Zv  zfj  7iQog  KceQ%r]Soviovg  vcevfice^Zoe  izeXevrrjGS.  [ice- 
^rjzTig  8s  rjv  Evrjvov  zov  ileysionoLOv.  syQutys  Hiy.eXlyu.  egzi  §8  zce  TtQog 
"EXXrjvag  cevzoig  TtQcex&Zvzce  SicecpoQcog .  ycel  rsvEceXoyioev .  tc8ql  ^oivZyrjg.  ycu 
oeXXce  zivce  tc8q\  zrjg  vrjGov  UineXiag. 

$iXiGzog  NcevYQcezZzrjg  r\  ZvQcruovGLog ;  AqxcovZ8ov  viog.  [ice&rjzrjg  8s 
yv  Evrjvov  zov  ZXEysionoiov  og  Ttqwzog  ycezce  qt]zoqiyt)v  z8yyr]v  Igzoqlccv  Zygcaps. 
Gvv8za%8  8 8  Z8%vr]v  ' PrjzoQiurjv.  AZyv7tziciY.ee  Zv  (3i(3Xioig  i§\  2Ziy.8XiY.ee  Zv  fiifiXioig 
ice  .  7 tQog  zov  TqceyceQcevov ,  Xoyov  7t8ol  NcevYQUzsiog ,  tieqi  zhovv6iov  zov  zv- 
Qcevvov  fiifiXiu  g',  tieql  zrjg  AZyvTtzZcov  ftsoXoyiceg  (hfiXZce  y\  Ar\[ir\yoqiceg.  ycel 
ceXXce  zivce .  7t8Qi  Aifivrjg  Ycel  ZZvqLug. 

esse  inde  apparet  quod  in  reliquiis  Philisteis  nihil  reperitur  nisi  quod 
ad  res  Siculas  pertinet,  ceterum  quod  a  veteribus  nihil  praeter  Siciliae 
et  Dionysiorum  historias  attribuitur  historico  nostro.  Soluta  maxime 
a  Goellero  est  quaestio  quibus  de  causis  lexicographus  tanta  nominum 
confusioni  se  implicuerit.  Ac  primum  igitur  non  est  mirandum  quod 
Philisci  nomen  quanta  erat  negligentia  saepius  confuderit  cum  Philisti, 
praesertim  cum  non  ita  pauci  fuerint  Philisci;  quorum  quattuor  a 
Suida  ipso,  plures  etiam  ab  aliis  recensentur,  eorumque  ad  nuiuerum 
Goellerus  quattuor  alios  addidit  adeo  ut  omnino  tredecim  apud  hunc 
nostratem  enumerentur*).  Ex  his  a  Suida  memoratur  Philiscus  Milesius 
rhetor  Isocratis  discipulus  qui  scripsisse  traditur  et  orationes  et  de 
arte  dicendi  libros  quorum  etiam  re^vrj  $r]toQLxr]  ftifiXioig  /3' 
nominatur.  Apparet  quomodo  Suidas  erraverit:  id  quod  Philisco  soli 
•assignare  debebat  etiam  in  Philisteorum  scriptorum  indicem  recepit. 
Ita  zJi]^i7]yoQLaL  quoque  optime  Philisco  huic  attribuuntur**).  Operis 
autem  tteql  (DoLVixrjg  Philinum  Agrigentinum  auctorem  fuisse  Sevinus 
probavit***)  eundem  qui  primi  belli  Punici  historiam  scripsit  facillime- 
que  cum  Syracusano  nostro  confundi  potuit;  ceteri  tamen  Suidae  tituli 
ad  quosnam  scriptores  sint  referendi  nullo  modo  potest  enucleari,  nisi 
forte  quis  supicatur  fuisse  quendam  historicum  Naucratitam  qui  de 
rebus  et  institutis  Aegyptiorum,  Libyum,  Syrorum  compluribus  libris 
exposuerit,  cuius  tamen  nomen  simile  Philisto  perierit. 

Restant  igitur  scriptoris  Syracusani  qui  sunt  de  rebus  Siculis  et 
de  Dionysio  tyranno  libri;  sed  ne  de  horum  quidem  numero  Suidae 
fides  haberi  potest.  Diodorus  f)  enim  annum  scribit  eum  quo  Agri¬ 
gentum  sit  expugnatum  (01.  93,3  =  405)  finem  effecisse  primae  rerum 
Sicularum  a  Philisto  descriptarum  partis  septem  libris  plus  octingentos 
annos  complexae.  Alteram  vero  a  fine  prioris  incipi  et  per  libros 
quattuor  deduci.  Usque  tamen  quem  ad  annum  pars  haec  sit  deducta 
e  Diodoro  non  apparet,  fragmentum  vero  42  scriptoris  nostri  e  libro 
undecimo  petitum  quod  ad  pompam  funebrem  Dionysii  Maioris  spectat 
edocet  nos  usque  ad  mortem  huius  tyranni  alteram  Philisti  librorum 


*)  p.  112  —  117. 

**)  Cf.  Goellerum  p.  124,  teuhnkenium  in  Hist.  erit,,  orat.  Graec.  p.  LXXXIII. 

***)  L.  m.  p.  16. 
t)  XIII,  103. 

partem  pertinere.  Denique  Diodorus*)  etiam  tertiam  commemorat; 
locutus  enim  de  rebus  a.  363  gestis  „ Philistus,  inquit,  historiam  Dio¬ 
nysii  iunioris,  regni  eius  quinque  annos  libris  duobus  exsecutus,  hic 
finit."  —  Non  est  cur  Diodori  verba  in  dubium  vocemus,  praesertim 
cum  et  fragmentum  ad  nos  pervenerit  ex  tertio  decimo  Philisti  libro 
sumptum  et  testimonium  extet  Diodori  ab  Athana  eam  historiae  par¬ 
tem  quam  ille  intactam  reliquerit,  scilicet  septem  annorum  res  us¬ 
que  ad  Timoleontis  adventum,  libro  uno  comprehensam  esse.**)  Novit 
igitur  Diodorus  Philisti  libros;  Suidas  autem  quod  historiae  Siculae 
libros  undecim  enumerat  Dionysiique  tyranni  sex,  libros  de  Dionysio 
Maiore  conscriptos  bis  videtur  numerasse:  priore  quidem  loco  addidisse 
eos  rerum  Sicularum  historiae  neque  segregasse  altero  a  Dionysii  Mi¬ 
noris  rebus.***) 

Quale  vero  singulorum  librorum  fuerit  argumentum  et  quibus 
quisque  finibus  sit  circumscriptus,  quaestio  est  difficilior  quam  quae 
umquam  firmis  rationibus  possit  solvi.  Quaecumque  enim  ex  Philisti 
scriptis  ad  nos  pervenerunt  reliquiae  sunt  exiles  atque  obscurae  quibus 
neque  rerum  continuatio  neque  genus  scribendi  aliquantisper  eluceat. 
Immo  vero  non  tanti  esset  accuratius  quaerere  de  scriptis  Philisti  nisi 
a  veteribus  scriptoribus  digna  essent  habita  quorum  indoles  ac  prae¬ 
stantia  in  iudicium  ac  disputationem  vocaretur:  quam  ob  rem  studium 
nostrum  in  eo  maxime  videtur  ponendum  esse  ut  collatis  veterum  iu- 
diciis  ipsi  quid  sentiamus  de  historico  Philisto  in  medio  ponamus. 

Sed  primum  quidem  respiciamus  reliquias  si  forte  inde  concludi 
aliquid  possit  de  historiarum  dispositione.  Collegit  illas  Franciscus 
Goellerus,f)  apud  quem  quadraginta  quattuor  reperiuntur  fragmenta  per 


*)  XV,  89. 

**)  Diod.  XV,  94. 

***)  Dionys.  Halic.  bipartitam  Philisti  historiam  memorat  Ep.  ad  Gn.  Pomp. 
5 :  Air\qr\y.8  Savrrjv  (se.  $ihozog  V7t6&8Giv)  eig  tmyqucpog  8v'o,  tcsql  Siy.sUag 
(M8V  T7\v  nqortqav  87uyqdcpojv,  U8ql  AlovvGlov  81  rrjv  vgt8quv.  Unde  apparet 
aut  exemplaris  quod  Dionysius  inspexit  priorem  partem  undecim,  alteram  duos 
libros  complexam  esse  aut  libros  de  Dionys.  Min.  ei  non  fuisse  notos.  --  Item 
Cicero  Ep.  ad  Q.  fratr.  II,  13:  Utros  eius  (Philisti)  habueris  libros  (duo  enim 
sunt  corpora)  an  utrosque  nescio.  Me  magis  de  Dionysio  delectat. 

f)  De  situ  et  origine  Syracusarum  p.  145  —  176.  Excripsit  fragmenta  a 

tredecim  historici  libros  dispertita,  deinde  viginti  quae  incerta  nomi¬ 
nantur  quippe  quibus  a  veteribus  certus  in  libris  eius  locus  non  sit 
tributus. 

Primi  libri  sex  fragmenta  ad  nos  pervenerunt.  Quorum  primo 
adventus  Daedali  ad  Cocalum  regem  Sicanorum  memoratur,  secundo 
de  tempore  quo  prima  in  Siciliam  migratio  facta  quaeque  gens  eo 
transvecta  sit,  tertio  de  Sicanorum  disseritur  adventu;  quartum  quin- 
tumque  non  praebet  nisi  oppidorum  nomina,  sexto  Oebotam  quendam 
Dymaeum  in  stadio  victoriam  reportasse  refertur.  Argumentum  igitur 
huius  libri  constituentibus  si  sequi  licet  Goellorum,  res  Cocali  a  Phi¬ 
listo  sunt  narratae,  deinde  recensus  actus  est  populorum  qui  antiquitus 
in  Sicilia  consederint.  Omnino  autem  fabulosam  insulae  vetustatem  de¬ 
scriptam  (cf.  fr.  1)  et  de  origine  gentium  Sicularum  (fr.  2  et  3)  ex¬ 
positum  esse  facile  conieceris.  Verum  nescio  an  Graecorum  quoque 
invasiones  sint  tractatae;  quod  quamvis  e  propriis  huius  libri  fragmentis 
non  perspiciatur,  probari  censeo  fr.  8  ad  secundi  libri  initium  spe¬ 
ctante.* *)  Quo  disseritur  de  Syracusanorum  contra  Camarinenses  bello, 
gestum  quod  fuit  01.  57,  duobus  fere  saeculis  post  Naxum  Syracusas- 
que  conditas. 

Probabile  est  discrimen  fecisse  Philistum  inter  Sicanos  et  Siculos; 
nam  fragmento  secundo,  quod  Dionysius  Halic.  memoriae  prodidit,  verba 
facit  hic  de  Siculo  genere  (Uixefaxov  ysvog)  quod  Philistus  narrave¬ 
rit  traiecisse  anno  octogesimo  ante  bellum  Troianum;**)  gentem  vero 
transvectam  ex  Italia  nec  Siculos  nec  Ausones  fuisse  nec  Elymos  ve¬ 
rum  Ligures  duce  Siculo:  hoc  enim  regnante  homines  qui  eius  im¬ 
perio  parerent  Siculos  appellatos,  expulsos  autem  suis  agris  esse  Pe¬ 
lasgorum  et  Umbrorum  iniuriis.  —  Tertio  Philisti  fragmento  de  Sicanis 
Diodorus  haec  scribit:  „ Philistus  quidem, “  inquit,  „eos  ex  Iberia  co¬ 
loniae  deductione  translatos  insulam  occupasse  affirmat  a  Sicano  Iberiae 
flumine  quodam  nomen  illud  sortitos.  Sed  Timaeus  ignorantiam  scrip¬ 
toris  huius  refellens  indigenas  eos  esse  liquide  ostendit,"  —  Nihil  huc 


Goellero  congesta  miumque  addidit  ( 64 )  Carolus  Mullerus  in :  Fragmenta 
historicorum  Graecorum  ed.  Mulieri  Tom.  I  p.  185  —  192. 

*)  Verba  sunt  (apud  Dion.  Hal.  Ep.  ad  Pomp.  5):  olov  sv  rrj  (XQXV  z*lS 
d£VT8QCCg  TCOV  71EQL  ZJlKeUciS'  ZvQCCKOVGlOL  Y.tX. 

**)  Aliter  Hellanicus,  de  quo  videas  fr.  Phil.  2. 

refert  de  Philisti  ignorantia  expostulare  cum  Timaeo  tum  maxime  in¬ 
vecto  in  aliorum  inscitiam  cum  ipse  rei  prorsus  ignarus  fuit.  Sed  plane 
abhorrent  ea  quae  Philistus  tradit  a  Thucydide.*)  Sicanos  enim  hic 
ex  Iberia  quidem  originem  ducere  et  ibi  secundum  Sicanum  flumen 
habitasse  scribit,  pulsos  autem  inde  a  Liguribus  in  Siciliam  demigrasse 
et  occidentalem  eius  partem  occupasse.  Deinde  Siculos  ait  ex  Italia 
in  Siciliam  traiecisse  exturbatos  ab  Opicis.  Itaque  concordant  inter 
se  Philistus  et  Thucydides  quod  Siculos  ex  Italia,  Sicanos  ex  Iberia 
migrationem  fecisse  tradunt;  natione  tamen  illos  fuisse  Ligures  itaque 
eodem  in  Italia  consedisse  Philistus  tradit,  a  quibus  Sicanos  ex  Iberia 
pulsos  esse  Thucydides  auctor  est.  Quibus  vero  compulsi  causis  Sicani 
coloniam  deduxerint  in  Siciliam  nihil  apparet  ex  Philisti  reliquiis; 
Siculorum  vero  exactionem  Pelasgis  et  Umbris  Philistus,  Liguribus 
Thucydides  attribuit.  Denique  in  dubio  relinquitur  num  Philistus 
Sicanos  ante  Siculos  in  insulam  advenisse  scripserit  id  quod  ex  Thu¬ 
cydide  apparet;  quo  hi  vero  tempore  Siciliam  occupaverint  valde  in 
diversum  utriusque  sententiae  tendunt;  nam  octogesimo  anno  ante 
bellum  Troianum  Philistus,  trecentis  fere  annis  antequam  Graeci  in 
insula  considere  coeperint  migrationem  eorum  fuisse  Thuydides  auctor 
est.  —  Longum  est  quaerere  utri  plus  fidei  sit  habendum  quidque 
veri,  quid  falsi  insit  in  utriusque  verbis;**)  certe  Thucydides  neque 
poterat  neque  studebat  accuratius  sciscitari  de  origine  Siculorum 
nisi  quod  redditurus  erat  ea  quae  Antiochus  Syracusanus  memoriae 
iam  prodiderat;***)  rursus  Philistus  cui  institutum  erat  condere  rerum 
Sicularum  historiam  maiorem  quam  Atheniensis  scriptor  diligentiam 


*)  Thuc.  VI,  2:  Zinuvol  ds  .  .  .  "iprjQsg  ovxtg  xul  uno  xov  Stuavov  no- 
tu(.iov  xov  ev  ’[§r]Qiu  vno  Atyvcov  uvuGxdvxEg.  v.a.1  an  av xcov  Urnavia  xoxs  7] 
vi]6og  ehuIeixo  '  olv.ovgl  8e  Ext  v.a\  vvv  x a  ngog  EGntqav  x rjv  ZltY-Eltav  .  .  . 

EmeXol  <5’  AxaXiug  diEprjGctv  tg  HcnEliav  (psvyovxsg  "Oniyaxg . ixrj  Eyyvg 

xQLcmoGtu  n.Qlv  n ElXrjvctg  tg  JStxsXiccv  tl&tiv. 

**)  Nostram  fuit  quaerere  cie  origine  Siciliensium  quatenus  id  Philistihistoriae 
illustrandae  conducere  putavimus.  Mea  vero  de  hac  re  sententia  valde  discedit 
a  Philistea.  Sicanos  et  Siculos  unum  atque  eundem  populum  fuisse  credo  (cum 
Isid.  Origg.  IX,  2,  85:  „  Sicani  qui  et  Siculi  cognominati  sunt,  iidem  et  Sici¬ 
lienses  “ )  diversis  autem  migrationibus  partes  huius  populi  in  Siciliam  pervenisse. 

***)  Cf.  W olfflinum :  „  Antiochus  von  Syrakus  und  Coelius  Antipater “  p.  1  sqq. 
Tur.  1872. 

in  eiusmodi  quaestiones  debebat  impendere,  ideoque  quin  etiam  pro¬ 
babiliora  retulerit  non  est  dubium. 

Quae  secuntur  tria  fragmenta  (4  —  6)  petita  e  Stcphano  Byzantio 
pariter  ac  triginta  quinque  ex  reliquiis  insequentibus  cum  nihil  aliud 
notent  nisi  urbium,  oppidulorum,  castellorum,  gentium  nomina,  neque 
omnino  possit  enucleari  quid  rationis  habuerint  cum  historia  a  Philisto 
conscripta,  sufficiat  attigisse  tantum  ea  quae  provocant  artem  criticam. 
Atque  illarum  quidem  reliquiarum  exemplum  hoc  sit  (4):  MaxzaQiov 
nohg  ZkxeUag.  (P/AiOrog  ngcozcp.  To  b&vlkov  MaxzoQivog.  — 
Adiecta  sunt  hoc  loco  formulae  &[h6zog  tiqcozcq  verba:  rjv  t‘xzi6e 
[lovrjv.  Quae  corrupta  esse  iam  vidit  Cluverius*)  propterea  quod 
apud  Herodotum**)  qui  aetate  superior  fuit  Philisto  legitur  Gelensium 
quosdam  seditione  pulsos  in  illud  oppidum  (quod  prope  Gelam  situm 
est)  confugisse:  itaque  a  Philisto  conditum  Mactorium  esse  nequit. 
Conditoris  autem  nomen  vel  deest  vel  mendo  latet  in  voce  Movrjv. 
—  Fr.  5  de  Hyccaro  oppidulo  agitur  in  inferiore  parte  insulae  prope 
Erctam  montem  sito,  quod  memorant  etiam  Thucydides  (VI,  62),  Dio¬ 
dorus  (XIII,  6),  Plutarchus  (Nic.  15),  alii  neque  tamen  Hyccaro  forma, 
sed  Hyccaris  plurali  utuntur.  —  Fragmenti  insequentis  (6)  diversae 
sunt  lectiones.  Ad  vocem  Dymam  quae  est  urbs  Achaiae  nonnullos 
veterum  scriptorum  locos  adiecit  Stephanus  atque  postremum  ex  Phi¬ 
listi  libro  primo  ut  vulgo  legitur:  ml  zrjg  ’ OXv^iTaddog  xctti*  rjv  6 
BoLcozag  Ivixa  6zadiov.  Aliud  scriptus  liber  Seguerianus  exhibet: 
htl  zrjg  'OXv^iTtiddog  r\  Olflozag  evixa  6zadiov.  Sed  licet  hanc  sive 
illam  lectionem  praeferamus,  sane  in  utraque  excidit  gentile  /Iv^ialog 
si  modo  Stephani  consuetudinem  in  recensendis  oppidis  observamus. 
Berkelius ***)  ita  constituenda  esse  verba  suspicatur:  Ini  zijg’Olvn- 
7 tuxdog  rj,  xatf  rjv  6  Ol^cozag  zJv^imog  Ivixa  6zdftiov ,  qui  tamen 
Olympiadis  numerus  non  videtur  probandus  esse,  quia  Pausanias f) 
sexta,  non  octava  Olympiade  Oebotam  vicisse  refert.  Utcumque  autem 
res  se  habet,  studuisse  Philistum  antiquissimas  res  ex  Olympiadum 


*)  Sic.  Ant.  p.  363. 

**)  Hist.  VII,  153:  ’Eg  Mauzco qlov  nohv  trjv  vntQ  r&7]$  oty,rj[itvr]v  scpv- 
yov  mvSqes  rshcpcov  hoGco&tVTsg  gtuGl. 

***)  Cf.  Goellerum  p.  154.  Miilleros  p.  186. 
t)  VI,  3.  VII,  17. 

ratione  enumerare  ex  loco  nostro  intelligimus ;  ac  si  licet  cogere,  de 
quo  quidem  apud  veteres  scriptores  nihil  reperimus  relatum,  eum  hunc 
temporum  ordinem  usque  ad  finem  historiarum  perduxisse,  a  Timaeo 
certe  abiudicanda  est  laus  quod  primus  scriptorum  Siculorum  accuratum 
cuiusvis  anni  ordinem  observaverit.*) 

Libri  secundi  decem  fragmenta  nobis  traduntur.  Quantum  eo 
temporis  spatium  sit  descriptum  non  elucet  nisi  quod  tertio  libro  de 
Gelonis  regno  disseritur.  Proinde  si  cogimus  hunc  librum  coeptum 
esse  a  tyrannidis  per  illum  occupatione,  quippe  cui  a  Philisto  viro 
partium  tyrannicarum  amante  sua  vis  tributa  sit,  secundum  librum  eo 
usque  res  a  Graecis  contra  indigenas  interque  se  gestas  continuisse  facile 
reperimus.**)  —  Fr.  7.  mentio  fit  Erucae  sive  Eryces  urbis  non  procul 
a  Gelensium  finibus  sitae  quam  Duris  nomen  a  flumine  accepisse, 
Callias  suo  iam  tempore  interisse  dicit;***)  praeterea  nihil  de  ea  tra- 
tradiderunt  scriptores.  —  Fr.  8.  exemplar  dictionis  Philisteae  praebet 
Dionisyus  Halic.,  de  quo  nostrum  iudicium  infra  feremus.****)  Argu¬ 
mentum  ad  bellum  pertinet  quod  Syracusani  cum  Camarinensibus  01.  57 
gesserunt;  enumerantur  utriusque  civitatis  socii;  Camarinenses  Hyr- 
rninum  fluvium  traiecisse  idque  Syracusanos  comperisse.  Quid  deinde 
factum  sit  non  narratur  quia  Dionysius  non  rem,  sed  genus  scribendi 
illustrare  voluit,  f)  Secuntur  fragmenta  sex  quibus  oppidorum  nomina 
enumerantur  (Iaethia  oppidum  incertae  positionis  Siculum, ff)  Caeci- 
num  Italiae  urbs  ad  sinum  Scylacium  sita,fff)  Morgyna,  Elavia,ffff) 


*)  Polyb.  XII,  n. 

**)  Goellerus  p.  131. 

***)  Cluver.  Sic.  Ant.  p.  347. 

****)  p.  32:  Evqay.ovGLOi  hxL 

f)  Nihilo  minus  respecto  temporum  ordine  spectare  bellum  ad  01.  57  in¬ 
tellectum  habemus  ex  Scymni  Chii.  v.  295: 

Avzot  (sc.  ZlvQav.oGLOL)  zavzrjv  (sc.  KccfKXQLvuv)  rjQuv  tx  fiu&qcov  nahv 
riQog  izr\  nal  z£zzaqav.ovz  axrjfisvrjv. 
ff)  Cluv.  S.  A.  p.  394. 

ttf)  Id.  ib.  p.  1305. 

fttf)  Id.  p.  382  et  394  neque  de  Morgynae  neque  Elaviae  situ  certi  quicquam 
affirmare  audet. 

Erbessus  ,*)  Ergetium**)  Siciliae  oppida).  In  quo  cum  reputaverimus 
harum  urbium  non  factam  esse  mentionem  a  Stephano,  si  obiter  tantum 
apud  Philistum  essent  memoratae,  vel,  si  cui  fortasse  audacius  hoc  con¬ 
clusum  esse  videatur,  quantus  eorum  oppidorum  sit  numerus  quae  ab 
alio  scriptore  non  commemorantur  nisi  a  nostro  illo,  tum  demum 
quantam  iacturam  fecerimus  in  eius  operibus  intelligemus.  Neque 
enim  Diodori  neque  Pausaniae  rerum  et  locorum  Siculorum  descriptiones 
anticum  Siciliae  statum  satis  explanant.  —  Fr.  15.  petito  ex  Pollucis 
Onomastico  ad  vocabulum  AcqajmJp ,  quod  pro  Xvyyov^oq  apud  Phi¬ 
listum  usurpatum  est,  particula  adicitur  sententiae  alicuius  in  secundo 
scriptoris  nostri  libro  repertae  ( xal  tag  vvxtag  InaLQtGftai  XapntfjQccg 
dvumcpQuyusvovg)  quae  tamen  et  obscura  neque  notatu  est  digna. 
Ad  rem  descriptam  observavit  Goellerus  XccuitzrjQag  avzi7C£(pQocy[i8vovg 
de  usu  bellico  intelligendos  esse  ac  laternas  quidem  significare  ea 
parte  qua  hostem  spectant  obseptas.  —  E  Theonis  Progymasmatis 
sumptum  fr.  16  fabulam  indicat  de  equo  quae  quidem  qua  occasione 
prolata  sit  in  hac  paucitate  reliquiarum  nos  latet,  comparatur  tamen 
cum  Herodoti  (1,  141)  de  tibicine  fabula  quam  Cyrus  recitasse  coram 
Ionibus  Aeolibusque  de  deditione  agentibus  eaque  commode  et  acute 
dicendi  exemplum  iis  proposuisse  dicitur.  Item  Philistum  collegeris 
fabulam  quandam  historiis  inseruisse  veris  et  concinnis  sententiis  exor¬ 
natam  eamque  rhetoremillum  Alexandrinum  discendi  magistris  commen¬ 
dasse  quam  ediscant  adolescentes  et  imitentur. 

Tertio  libro  res  Gelonis  videntur  tractatae  esse.  Nam  fr.  17 
Camarinam  Philistus  ait  a  Gelone  esse  expugnatam,  Hippocratem 
autem  Gelensium  tyrannum  cum  bello  contra  Syracusanos  gesto  multos 
captivos  nactus  esset  pro  redditis  his  urbem  illam  accepisse  et  colonis  eo 
deductis  restituisse.  ***)  Praeterea  nihil  de  Gelone  e  Philisti  fragmentis 
apparet.  Lichindus  (fr.  18)  Siciliae  urbs  incertum  habet  situm,  Xu- 
thia  (19)  urbs  in  Leontinorum  terra  sita  apud  Diodorum  (V,  8)  con¬ 
dita  esse  dicitur  a  Xutho  Aeoli  filio;  denique  Therma  (20)  memorantur 


*)  Duo  fuerunt  Erbessi  sec.  Liv.  XXIV,  30  et  Polyb.  I,  18. 

**)  Quod  idem  esse  ac  Silii  (XIV,  290)  Ergetum  seu  Hergentum  contendit 
Cluv.  p.  337. 

***)  Quo  anno  determinari  non  potest.  De  postera  Camarinensium  conditione 
copiose  disserit  Goellerus  p.  157  sqq. 

quae  prius  Himera  dicta  ac  biennio  post  eius  excidium  (01.  93,  2 — 107 
sec.  Diod.  XIII,  79)  a  Poenis  condita  sunt.  Sed  in  medio  relinquendum 
est  qua  occasione  usus  iam  hoc  loco  oppidi  huius  mentionem  fecerit, 
si  modo  res  post  Atheniensium  cladem  Siculam  gestas  libro  septimo 
et  insequentibus  enarravit:  fortasse  igitur  aliam  eiusdem  nominis  urbem, 
cuius  vestigia  omnino  disparuerunt,  significatam  esse  nostro  loco  ali¬ 
quis  suspicatur.  — 

Hisce  tertii  libri  reliquiis  addo  fr.  44  (Plin.  N.  H.  VIII  61): 
„ Memorat  et  Pyrrhum  Gelonis  tyranni  canem  Philistus/4  Narratiun¬ 
culam  hoc  loco  innui  de  Gelone  canis  latrando  ab  interitu  vindicato 
probant  Aelianus  (V.  H.  I.  13.  II.  A.  VI,  62)  et  Tzetzes  (Chii.  IV, 
v.  277),  qui  easdem  ineptias  recoquunt.  Cuiusmodi  fabellae  quam¬ 
quam  haud  invito  a  scriptore  nostro  rebus  enarratis  additae  esse 
videntur  efficiunt  enim  omisso  loco  memorato  tria  fragmenta, 
quoium  piimo  (4  i)*)  de  somnio  quodam  matris  Dionysii  responsoque 
interpietum  agitur,  altero**)  (48)  de  ostento  paucis  diebus  priusquam 
Dionysius  tyrannidem  occupaverit  facto,  tertium  (57)  spectat  ad  fabu¬ 
larem  historiam;  de  quibus  tamen  non  est  cur  uberius  agamus  cum 
ex  Latinis  scriptoribus  petita  neque  ullo  momento  sint  de  Philisti  libris 
illustrandis  —  tamen  non  est  inde  colligendum  scriptorem  fuisse  super¬ 
stitiosum  vel  ineptis  fabulis  sicut  Timaeum  historias  suas  perfudisse. 
Indicia  enim  veterum,  quae  infra  percensebimus,  plane  aliena  sunt 
a  tali  vituperatione:  fuit  vero  et  doctus  et  diligens  neque  igitur  dubi¬ 
tabit  quae  sciscitatus  esset  de  portentis  quibusdam  singularibus  in 
medium  proferre.  — ~ 

Sed  redeamus  ad  propositum.  Ac  librorum  quidem  quarti  quintique 
leliquiae  non  explanant  ea  quae  de  argumento  eorum  desideramus. 
Enumerantur  urbes  Omphaca  Agrigenti  arx  a  Daedalo  extructa  (21), 
Hyblae  eae  quibus  Tiella  cognomen  erat  (22)***)  Aethala  (23)  seu 


*)  Cic.  Div.  I,  20. 

**)  Collati  apud  Goellerum  et  Miilleros  sunt  loci  Plin.  N.  H.  VIII,  64  et 
Cic.  Div.  I,  33,  qui  exiguo  quodam  inter  se  discrimine  ad  eandem  Philisti  nar¬ 
rationem  spectant.  Schol.  Germanic.  p.  110  ed.  Paris.  1559.  Disseritur  de  Dibero 
ab  insania  per  Junonem  ei  iniecta  liberato. 

***)  Hoc  loco  Goellerus  multa  egregie  commentatus  est  de  diversis  urbibus 
quae  Hyblae  dicebantur  p.  159  sqq. 

Aethalia  insula  cuius  et  situm  et  quae  terra  ibi  nascuntur  descripsit 
Diodorus  Y,  13,  Motya  Motylaeque  (24)  maritima  Siciliae  castella,  quo 
tamen  loco  Cluverius*)  depravatos  codices  et  utrumque  fragmentum 
suspicatur  esse  coniungendum  ut  unum  castellum  Motyam  fuisse  nobis 
persuadeamus,  cuius  de  origine  et  situ  Diodorus  disserit  XTV,  47.  Jam 
satis  liquet  indagantibus  quas  res  duobus  bis  libris  scriptor  perlustra- 
verite  reliquiis  nihil  manifestum  fieri,  sed  tamen  sexto  libro  Thucydidem 
secutus  auctorem  bellum  cum  Atheniensibus  gestum  ille  tractavit,  tertio 
res  Gelonis:  librorum  igitur  interpositorum  priorem  regna  Hieronis 
Thrasybulique  alterum  tempora  post  libertatem  Syracusanis  vindicatam, 
bellaque  cum  Siculis  et  Ducetio  gesta  comprehendisse  probabile  est."1*) 
Itaque  fr.  45  (quod  in  numero  incertorum  reperitur)  quo  Dinomenes 
filius  Hieronis  commemoratur,  libro  quarto  adnumerandum  erit. 

Libri  sexti  quamvis  fragmenta  pariter  ac  ceterorum  librorum  sint 
exilia  neque  ad  intelligendum  aperta  (Dasco***)  Siciliae  oppidum  vicinum 
sinui  Dasconi  in  magno  portu  Syracusarum  (25),  Ietae  castellum  prope 
Segestam  situm  (26),  Nacona  urbs  incertae  positionis  (27),  TtBQiGtQCD^iata 
vox  perrara  (28)  quae  componitur  cum  orpcJftara,  jtSQLpfoy [icctu  aliis 
quae  tegumenta  significant)  tamen  in  dubium  vocari  non  licet  quin 
Philistus  bellum  illud  quo  Syracusani  in  maximas  omnium  angustias 
sunt  redacti,  propulsandis  vero  periculis  aeternam  laudem  sibi  con- 
quisiverunt,  integro  libro  descripserit.  Thucydidem  vero  quem  im¬ 
primis  dilexit  cum  omnino  in  genere  scribendi  secutus  est  tum  maxime 
in  enarranda  Atheniensium  expeditione  eius  vestigia  legit  *{■).  Quod 
autem  ne  ea  quidem  nomina  quae  in  reliquiis  libri  sexti  Philistei  ad 
nos  pervenerunt  apud  Thucydidem  reperiuntur  mirum  non  est;  videlicet 


*)  Sic.  Ant.  p.  249.  Goellerus  p.  162. 

**)  Goellerus  p.  131. 

***)  Apud  Philistum:  stg  x 6  nXrj[i{Lvgiov  xai  xov  da6Mcova.  Nomina  re- 
peries  Tliuc.  VII,  4,  VI,  66  aliis  locis. 

f)  Theon.  Progymn.  p.  9  Heins:  Tov  'At tlkov  oXo v  noXefiov  ev  xolg  Zi- 
HeXmolg  h  xov  © ovxididov  nexsvijvoxe  et  Plut.  Nic.  1 :  ag  yovv  ©ovKvdidrjg 
i^rjvsyns  nui  $ iXiGxog  ngu£sig,  ensi  itagsX&eiv  ovn  sgxl,  [uxXiaxa  ye  8rj  xov 
xQonov  yiccl  xrjv  8ux&eaiv  xov  uvdgdg  (sc.  Niciae)  vno  noXXav  nui  fisyuXcov 
na&cov  KCtXvnxofitvrjv  negiexovcag,  emdgaficov  ^gaxecog  zai  dia  xcov  avay - 
Tiaicov  .  .  .  nenelgafiai  cvvuyayeiv. 

scriptor  Syracusanus  cum  interfuerit  rebus  ipsis  multa  addidit  quae 
ad  Thucydidem  longe  remotum  a  belli  sede  pervenire  non  potuerant; 
ceterum  Philistus  quippe  Eixehxcov  auctor  de  intestinis  Siculorum 
uberius  agere  debebat,  Thucydides  autem  eiusmodi  digresrebus  sione 
quantum  posset  vitare.  —  Addendum  existimo  sexti  libri  reliquiis 
fr.  46,  cuius  in  priore  parte  Pausanias  (I,  29)  de  columna  verba 
facit  ab  Atheniensibus  iis  exstructa  quae  in  bello  perissent.  Duces 
quoque  ei  inscriptos  esse  praeter  Niciam,  quem  Philistus  scripserit 
in  deditione  facienda  non  sicut  Demosthenem  manus  sibi  inferre  conatum 
esse,  verum  ultro  deditionem  fecisse.  Deinde  vero  altera  fragmenti 
parte  Plutarchus  tradit  eiusdem  Philisti  auctoritate  nisus  Niciam  et 
Demosthenem  iussu  Syracusanorum  interfectos  esse*)  quod  non  re¬ 
pugnat  Thucydidis  verbis  VII  86. 

Libro  denique  septimo  (fr.  29:  Tag^ia  urbs  incertae  positionis) 
si  modo  argumenta  superiorum  librorum  recte  determinavimus,  Dioclis 
Syracusani  leges  et  disciplina  partiumque  studia  usque  ad  Dionysii 
tyrannidem  pertractata  sunt.  — 

Iam  initium  fit  librorum  de  Dionysiis  conscriptorum,  quorum 
quattuor  priores  res  duodequadraginta  annorum,  scilicet  Dionysii  Maioris 
tyrannidem,  duo  qui  secuntur  ut  plurimum  quinque  filii  tyranni  annos 
continuerunt.  In  quo  quis  non  miratur  hasce  partes  de  temporum 
descriptorum  spatio  quam  maxime  inter  se  dissidere,  praesertim  cum 
Dionysii  patris  tyrannis  multis  rebus  domi  bellique  gestis  fuerit  in¬ 
signis,  filii  nulla  re  magis  quam  segnitie  et  luxuria?  Quare  primum 
in  eo  versabitur  quaestio  num  certi  singulorum  librorum  termini  possint 
indagari,  deinde  soluta  hac  disceptatione  —  potest  autem  solvi  — 
qui  factum  sit  ut  materia  rerum  enarratarum  pessimam  illam  praebeat 
disponendi  rationem. 

Llibri  octavi  quinque  servata  sunt  fragmenta,  quorum  ut  prae¬ 
termittamus  quattuor  priora  (30  —  33:  'Elfittirioi  s&vog  Ai^vrjg^ 
9 Ag^elrj  et  Tavccxa  nolug  Uixtllag ,  Mi^aXx^g  z&vog  Aifivx ov: 
'EQzfiiftcii  usQog  Aaxoyayav)  quintum  (Theon.  Progymn.  p.  19)  ad 
apparatum  pertinet  belli  „quod  Dionysius  gessit  contra  Carthaginienses u 


*)  Plut.  Nic.  28.  Legendum  est  vno  zav  Uvqcmoglcov  xsAsvG&evzag,  non 
xazcdBvo&Bvzag,  quod  prorsus  ineptum  mihi  videtur  esse. 

atque  ad  navium  armorum  machinarum  fabricationem.  Unde  Goellerus 
hoc  libro  causas  et  initia  tyrannidis  Dionysianae  enarrata  esse  vult 
(Diod.  XIII,  91  —  96)  maximeque  apparatum  bellicum  contra  Poenos 
—  in  quibus  omnibus  ei  adstipulamur  —  fines  autem  libri  non  amplius 
profert  quam  ad  pacem  cum  hostibus  01.  93,  4=405  initam*).  Itaque 
si  sequeremur  virum  quamvis  optime  meritum  de  Philisti  librorum 
pervestigatione,  noster  ille  libro  primo  unum  tyrannidis  annum  illu¬ 
strasse  existimandus  esset,  tribus  autem  proximis  octo  prope  lustra! 
Quae  opinio  cum  per  se  non  sit  probabilis,  eo  quoque  labefit  quod 
Diodorus  qui  Timaeum  et  per  hunc  Philistum  secutus  est  auctorem 
de  bellico  anni  illius  apparatu  nihil  tradit,-  sed  miro  modo  conveniunt 
Philisti  verba  cum  iis  quae  de  imminente  secundo  bello  Punico  (quod 
fuit  gestum  ol.  95,  2 — 97,  1=399 — 392)  adornata  esse  ille  exponit  tri¬ 
bus  capitibus  (XIV,  41  —  43)**).  Infinita  armorum  et  navium  vis,  cata¬ 
pultae  oinnis  generis  apud  Diodorum  recensentur,  neque  ad  aliud  spectat 
locus  Pbilisteus,  cui  eo  plus  ponderis  tribuisse  ille  videtur,  quod  naves 
quadriremes  et  quinqueremes  eae  quas  extruendas  curavit  tyrannus 
ad  illud  temporis  in  usu  nondum  fuerant  atque  etiam  catapultaria  ars 
tum  primum  Syracusis  inventa  est.  Itaque  si  non  maius  temporis 
spatium  octavo  scriptoris  nostri  libro  illustratum  esse  volumus,  certe 
usque  ad  annum  398  historiam  ille  deduxit. 

Ne  libro  quidem  nono  bellum  Dionysii  Punicum  secundum  enarratum 
esse  censet  Goellerus,  verum  decimo,  undecimo  autem  tertium  contra 
Poenos  bellum  eodemque  bellum  Kheginum  extremaque  Dionysii  prioris 
tempora  descripta  esse  contendit.  Quibus  causis  adductus  vir  doctissimus 
eam  rerum  distributionem  suspicatus  sit  neque  ipse  planum  fecit  neque 
nos  ullo  modo  intelligimus.  Iam  enim  quamquam  reliquiae  librorum  noni 
et  decimi  (fr.  35 — 38:  Ti66ai  xoQiov/AQyvQog  jrbAtg,  Kv:trj  cpQOv- 
Qtov,  Avyyavrj  TrbAtg)  certi  nihil  explanant,  tamen  quae  res  undecimo 
libro  sint  tractatae  e  proximis  tribus  fragmentis  (39  —  41)  cognoveris, 
quibus  oppida  Italiae,  ac  duo  quidem  Samnitum,  unum  Etruriae  enu- 


*)  Goellerus  p.  132. 

**)  In  quibus  omnibus,  inquit  Wcsselingius  ad  Diod.  t.  VI  p.  538  aemulari 
videtur  Philistum.  Cf.  imprimis  Aem.  Voelkerlingii:  „Diodors  Quellen  fur  die 
Geschiehte  des  alteren  Dionys“  programma  Cruciburg.  1865.  p.  11. 

merantur  ( Tu^Orjta  et  Mv6tia  noksig  2Javvtcov,  Novxqlci  7tofog 
TvQ6r]viag).  Ac  quaerentes  quanam  facultate  usus  noster  ille  tot 
Italiae  mediae  urbes  uno  libro  commemoraverit  edocemur  a  Diodoro 
Dionysium  a.  385  urbibus  ad  mare  Adriaticum  condendis  animum 
intendisse  Pariosque  qui  coloniam  deducerent  Pharum  sinus  Adriatici 
in  insulam  opibus  adiuvisse,*)  anno  autem  postero  in  Etruriam 
suscepisse  expeditionem,  fanum  Agyllae  urbis  Etruriae,  cui  Pyrgis 
nomen  erat,  expilasse,  Agyllaeos  pugna  devicisse.**)  Licet  igitur  con¬ 
cludere  libri  huius  initium  fecisse  res  a.  385  gestas,  unde  sequitur 
ut  quae  fecit  Dionysius  inde  ab  a.  398  usque  ad  hunc  annum  nono 
et  decimo  libro  tractata  sint.  Ac  cum  huic  tempori  duo  quaedam 
sint  tempestates,  scilicet  bellum  Punicum  secundum  et  Rheginum, 
illud  libro  nono,  hoc  postero  enarratum  esse  optimo  iure  collegeris. 
Postremum  vero  libro  undecimi  fragmentum  (42)  quod  sequitur  tria 
illa  urbium  Italicarum  nomina,  cum  ad  pompam  funebrem  Dionysii 
spectet,  sunt  fortasse  qui  nimis  longinquum  ordinique  rerum  ceteris 
libris  descriptarum  parum  conveniens  temporis  spatium  uno  hoc  libro 
perlustratum  esse  censeant  ideoque  omnem  nostram  argumentorum 
distributionem  reiciant.  Ac  concedimus  quidem  ordine  non  ita  optimo 
usum  esse  eum  potuisse  qui  res  intra  quattuor  lustra  gestas  tribus, 
septendecim  autem  annos  uni  libro  attribuat:  sed  reputandum  est 
Philistum  a.  386  patria  esse  depulsum,  absentem  vero  maxime  ad 
Padi  ripas  Syracusis  remotissimas  et  copiam  rerum  enarrandarum 
defecisse  et  studium,  cum  res  antea  gestae  sua  ipsius  haud  mediocri 
contagione  ad  finem  perductae  essent.  Proinde  desideraveris  in  un¬ 
decimo  libro  solitam  scriptoris  peritiam  et  curam  neque  aliud  quiddam 
elaboratum  esse  putaveris  atque  summarum  rerum  in  breve  coactam 
materiam. 

Libri  duo  de  Dionysio  Minore  conscripti  complexi  sunt  tyrannidis 
eius  quinquennium,  quod  Diodorus  testatur  XV,  89;  fragmentum  autem 
unum  libri  tertii  decimi  exstat  KQaOrog ,  quae  urbs  Sicanorum  in 
occidentali  insulae  parte  sita  est.  Iam  manifestum  est  senem  Philistum 
in  vesanum  quendam  tyrannidis  amorem  incidisse,  neque  enim  alio- 


*)  XV,  13. 

**)  XV,  14.  Quod  idem  intellexit  Voelkerlingius  progr.  mem.  p.  11. 

quin  quinque  annos  nulla  re  insignes  quam  desidia  et  libidinibus 
vilissimi  tyranni  duobus  libris  pertractasset.  At  imperfectum  scriptor 
reliquit  extremum  librum,  quod  respiciens  Dionysius  Halic.  eum  com¬ 
parat  cum  Thucydide*)  qui  ipse  historiam  belli  Peloponnesii  ad  finem 
non  perduxit. 

Superest  ut  pauca  adiciamus  de  reliquiis  iis  quas  incertas  dixit 
Goellerus,  quia  quo  quaeque  libro  reperta  sit  non  traditur  a  veteribus. 
Cuius  generis  ad  nos  pervenerunt  fragmenta  viginti  (44—63),  quorum 
quinque  (44  —  48  et  57)  parti m  singulis  libris  attribuimus  partim 
explicavimus.  Supersedere  autem  licet  nobis  quaerere  de  urbium  no¬ 
minibus  quae  efficiunt  fragmenta  quattuor  (52  —  55) ,  et  de  fr.  56 
quod  praebet  navigii  significationem,  atque  etiam  inutile  opus  cen¬ 
semus  proferre  hoc  loco  et  examinare  eas  voces  quae  propter  no¬ 
vitatem  ex  operibus  nostri  historici  promptae  sexque  fragmentis  sunt 
servatae  (58  —  63).  —  Restant  igitur  fragmenta  tria  quorum  primo 
(49)  incolas  Hyblarum  urbis,  quae  Gereatis  vocabatur,  ostentorum 
et  somniorum  interpretes  fuisse  ceterosque  barbaros  —  Sicanae  igitur 
originis  Hyblaei  fuerunt  —  deorum  caeromoniis  colendis  anteisse 
edocemur,  altero  (50)  de  Carthagine  condita:  dicit  autem  Philistus 
annis  ante  captum  Ilium  viginti  uno  eius  fundamenta  iacta  esse,  quod 
unde  sciverit  aut  collegerit  explorare  non  possumus.  Fragmento  autem 
tertio  (51)  specimen  dictionis  Philistae  nobis  proponitur,  de  quo 
paullo  infra  sententiam  proferamus  nostram:  iam  enim  accedere  prae¬ 
stat  ad  universam  huius  generis  quaestionem. 


Ac  satis  quidem  intelligi  puto  ex  paucitate  reliquiarum  certum 
quoddam  de  Philisti  historiis  iudicium  fieri  non  posse  nostra  aetate, 
sed  veteres  quid  de  illis  senserint  consulendos  esse.  Quorum  excepto 
Dionysio  Halic.  nullum  reperimus  satis  accurate  ac  copiose  hanc  rem 
tractasse,  nam  ii  quorum  iudicia  ad  nos  perverunt  Hermogenes,  Theo, 
Cicero,  Quintilianus,  cum  ne  studerent  quidem  diligenter  percensere 
Philisti  opera,  in  universum  magis  utrum  laudanda  an  vituperanda 
sibi  viderentur  notaverunt  quam  singulis  partibus  examinandis  causas 
suae  existimationis  protulerunt. 


*)  Epist.  ad  Cic.  Pomp.  3. 

Nihilo  vero  setius  pleraque  quae  illi  de  scriptore  nostro  iudica- 
verunt  concordant.  Atque  primum  quidem  quaerentibus  qui  locus  ei 
conveniat  in  veterum  historicorum  numero  uno  ore  praestantissimis 
eorum  Philistum  adnumerandum  esse  critici  respondent.  Dionysius 
enim  Halic.  disceptationem  commovens  de  rerum  auctoribus  iis  qui 
aptissimos  ad  imitandum  se  praebuerint  recenset  quinque,  Herodotum, 
Thucydidem,  Xenophontem,  Philistum,  Theopompum;*)  deinde  quid 
in  iis  laude  quidque  vituperatione  dignum  sit  exponit.  Ac  tres  quidem 
priores  nostra  etiam  aetate  in  suo  quisque  scribendi  genere  excellen¬ 
tissimi  habentur,  Philisti  vero  et  Theopompi  praestantiam  propterea 
non  aeque  perspectam  habemus  quod  eorum  opera  aetatem  non  tulerunt. 
Aliorum  ingenii  Philistei  iudicum,  quos  temporum  quibus  vixerunt 
ordine  enumerabo,  Cicero  compluribus  locis  sinceram  historici  nostri 
admirationem  professus  est.  Ubique  eum  confert  cum  Thucydide  et 
ad  hunc,  si  non  plane  ei  aequasse,  tamen  omnium  proxime  accessisse 
praedicat**).  Quod  discrimen  intercesserit  inter  Thucydidis  et  Philisti 
historias  idem  non  aperit;  locus  enim  ille,  quod  Goellerus  quasi  prae¬ 
clare  dictum  commentationi  suae  de  eius  vita  et  scriptis  proposuit 
(Ep.  ad.  Quint.  fr.  II  13:  „  Siculis  ille  capitalis,  creber,  acutus,  brevis, 
paene  pusillus  Thucydides  “)  nimis  ad  universam  eius  operum  indolem 
spectat  quam  ut  integrum  inde  nos  quoque  iudicium  de  iis  cogere 
possimus.  Etenim  quae  verbis  appositis  capitalis,  creber  ceterisque 
de  Philisto  praedicavit  Cicero,  eodem  iure  ad  Thucydidem'  spectant, 
qui  et  ipse  scriptor  fuit  capitalis  seu  egregius,  acutissimus,  studiosus 
eius  brevitatis  atque  crebritatis,  ut  eiusdem  Ciceronis  testimonio 
(de  or.  2,  13)  verborum  prope  numerum  sententiarum  numero  con¬ 
sequeretur.  Itaque  illo  Pusillo  Thucydide  significare  voluit  auctor 
optimum  quidem  scriptoris  Atheniensis  imitatorem,  inferiorem  tamen 
et  ingenio  et  genere  scribendi.  Ceterum  utrumque  Cicero  eodem  loco 
et  numero  habet.  Comparat  eos  cum  Catone,  cuius  Originibus  cum 
et  flos  et  lumen  eloquentiae  non  sit  abiudicandum  ***)  tamen  copiose 

*)  Epist.  ad  Cn.  Pomp.  3  nominibus  enumeratis  addit:  zovrovg  yap  sx- 
xqLvco  xovg  uvdQccg  dg  ^iynr\Giv  ETurrjdEtOTazovg . 

**)  De  Orat.  II,  13:  Thucydidem  consecutus  est  Syracusius  Philistus  qui., 
otium  consumpsit  in  historia  scribenda  maximeque  Thucydidem,  sicut  mihi  vi¬ 
detur,  est  imitatus. 

***)  Cic.  Brut.  17. 

et  ornate  dicendi  facultas  desit  neque  iccirco  eas  aequare  Philisti  et 
Thucydidis  opera  quae  ne  e  Graecis  quidem  quisquam  possit  imi¬ 
tari.*)  Verumtamen  ut  Catonem  ita  Graecorum  quoque  pracstantis- 
simos  scriptores  desiisse  populi  in  oculis  atque  amoribus  esse,  quod 
sententiosa  illorum  dictio  intelligendijquandam  difficultatem  efficeret. 

Paullo  severius  Cicerone  Quintilianus  iudicat:  optimis  quidem 
scriptoribus  adnumerandum  esse  historicum  nostrum,  sed  in  imitando 
Thucydide  ut  multum  infirmiorem,  ita  aliquantum  dilucidiorem  se 
praebuisse.**)  Nec  vero  quisquam  ah  infirmitatis  vituperatione  tueri 
poterit  eum  qui  in  historico  opere  scribendo  se  in  alius  historici 
velut  unici  exempli  consuetudinem  formavit;  deinde  cum  qua  Philistus 
mente  historias  composuerit,  quid  de  republica  senserit,  quibus  studiis 
constanter  se  dederit  reputaveris,  rursus  Thucydidem  virum  integra 
ac  solida  libertate  usum  magnum  atque  amplum  in  historia  scribenda 
cogitasse:  nemo  facile  qui  Syracusanum  nostrum  cum  Thucydide  con¬ 
tulerit  crimine  infirmitatis  illum  absolvet.  —  Quod  maiorem  in  rebus 
enarrandis  perspicuitatem  Philisto  quam  ei  quem  secutus  est  vindicat 
Quintilianus  probare  videtur  nostrum  scriptorem  levius  neque  tam 
subtiliter  argumenta  sua  tractasse  quam  illum.  Nam  Thucydides 
qui  totum  studium  in  acriter  contemplandis  rebus  perspiciendisque 
posuit,  hanc  ipsam  ob  causam  obscurus  saepe  ac  difficilis  ad  intel- 
ligendum  invenitur ,  attamen  Philistus ,  cui  conformandae  orationis 
exemplum  ille  praebuit,  intellexisse  quales  eius  formulae  nimia  obscu¬ 
ritate  laborarent  et  inde  vitasse  eas  videtur.  Ceterum  argutissimas 
sententias  difficillimeque  expressas  Atheniensis  ille  protulit  in  oratio¬ 
nibus,  quae  quidem  apud  nostrum  historicum  non  minimam  monstrant 
imbecillitatem,***)  quoque  minore  ingenii  acumine,  eo  dilucidius  tamen 
fuerint  conscriptae.  Immo  vero  quanticumque  Philistus  a  Quintiliano 
aestimatus,  certe  in  summorum  historicorum  numero  est  habitus. 

Non  ita  praecipuum  in  historicis  Graecis  locum  Hermogenes  Tar- 
sius  Philisto  concedit f)  qui  Theopompum,  Ephorum,  Hellanicum, 


*)  Brut.  85. 

**)  Instit.  Orat.  X,  1. 

***)  Cf.  infra  Dionys.  Hal.  de  orationibus  Phil.  iudicium. 

t)  IJeql  tdecov  p.  396:  7ieql  Gtonoiinov  nca  'Ecpogov  hcci  'EXXavUov  neti 
<J?iXLgxov  v.al  x cov  opoicQV  xovxoig  TtSQixxov  edo^sv  sivcd  (ioi  yqucpEiv  .  .  .  ovi 

Philistum  non  aeque  habet  dignos  quos  aliquis  imitetur  atque  Hero¬ 
dotum,  Thucydidem,  Hecataeum,  Xenophontem.  Yerum  cum  longum 
sit  causas  eius  iudicii  perpendere  idque  utrum  in  universum  ad  horum 
scriptorum,  quorum  opera  et  laudes  habent  et  vitia  inter  se  diversis¬ 
sima,  indolem  an  aliquam  eorum  orationis  partem  pertineat  non  possit 
diiudicari,  praeterire  licet  locum  deliberantibus  non  idem  probari 
omnibus  iudicibus  literatis. 

Maiorem  vim  tribuimus  Aelii  Theonis  loco* *)  quo  reprehenditur 
scriptor  quod  omnes  digressiones  in  narrando  vitaverit  neque  igitur 
interiorem  lectorum  cogitationem  moverit  et  Theopompo  opponitur 
tam  longinquis  uso  excursibus  ut  animi  legentium  abalienentur  a  pro¬ 
prio  argumento  et  commonefieri  cogantur  rerum  continuationis.  Iure 
nobis  Theo  in  nimium  tale  brevitatis  studium  Philisti  invectus  esse 
videtur.  Immo  hic  Thucydidem  potius  debebat  sequi  qui  non  egressus 
extra  fines  quos  rebus  narrandis  constituerat  excursus  suos  eo  consilio 
his  inseruit,  quo  lucidior  rerum  progressus  et  exitus,  narratio  hila¬ 
rior  fieret. 

Locupletissimus  omnium  qui  ad  iudicanda  Philisti  opera  aliquid 
attulerunt  testis  nobis  est  Dionysius  Halicarnassensis.  Duabus  commen¬ 
tationibus  criticus  ille  disserens  de  praecipuis  historicis  Philistum 
dignum  existimat  quem  in  aequo  ponat  Herodoto,  Thucydidi,  Xeno¬ 
phonti,  Theopompo;  Thucydidi  autem  accuratius  conferat.**)  Imitatus 
igitur  secundum  eum  Philistus  est  scriptoris  Attici  orationem,  non 
mores:  hic  enim  cum  sit  liber  inque  cogitatione  defixus,  ille  tyran¬ 
norum  et  aliorum  cupiditati  subservit. “  Atque  fuerit  eius  utpote  Syra¬ 
cusani  de  republica  indicium  mancum  neque  omni  ex  parte  liberum, 
tamen  utique  damnandus  videtur  propter  adulationem  Dionysii,  quam 
ne  libris  quidem  historicis  mandare  dubitavit.  Ceterum  studii  erga 
tyrannos  non  eo  usque  processit  ut  horum  laudationis  causa  res  hi¬ 
storicas  narrando  commutaret;  quod  si  factum  esset  sine  dubio  Timaeus 
abunde  tale  vitium  perstrinxisset.  Sed  neque  hic  neque  alii  eiusmodi 


£rjlov  v.ca  [ufiTjOscos  zu  hSt}  zcov  Xoycov  ccvzcov  ov  nocvv  tol ,  fiullov  8e  ovd ’ 
ohcog . . .  r^icozca  ticcqu  zolg  'EiUrjai  xct&aTtEQ  zcov  aXkcav.  oiov  @ovytvdLdr}q  yizX, 
*)  Progymn.  I,  p.  185. 

*)  De  vett.  scvipt.  censura  2  (ed.  Reisk.  vol.  V  p.  426  sqq.)  Epist.  ad 

Cn.  Pomp.  3  (Reisk.  v.  VI  p.  779  sqq.) 

quicquam  de  eo  tradunt:  atque  iudicium  eius  cum  discesseris  a  ty¬ 
rannorum  moribus  nimis  laudatis  obtrectatione  et  malevolentia  libe¬ 
ratum  fuisse  inde  colliges  quod  Plutarchus  in  prooemio  vitae  Niciae 
se  Philisutm  potissimum  et  Thucydidem  sequi  velle  profitetur,*)  tum 
quod  eiusdem  scriptoris  testimonio  cladem  Atheniensium  Siculam  non 
Syracusanorum  virtuti  sed  ingenio  Gylippi  Spartiatae  attribuit.**)  Itaque 
ne  in  Dionysiorum  quidem  historia  licet  suspicari  eum  res  falsas  effin¬ 
xisse,  sed  iniqua  illorum  facinora  partim  reticuisse  partim  laudi  iis 
vertisse.  Certius  quiddam  de  indole  eius  historiarum  non  ausim  con¬ 
tendere;  sed  videtur  numerum  Carthaginiensium  non  invitus  supra 
tulisse  quam  fieri  liceret,  scilicet  ut  laudes  tyranni  victoris  exaggeraret; 
saltem  tyrannum  ubicumque  rem  gesserit  contra  Poenos  triplicem  vel 
quadruplieem  hostium  numerum  fugasse  probabile  non  est.  Eiusmodi 
autem  ineptias  neque  Timaeus  neque  Ephorus,  e  quibus  Diodorus  res 
a  Dionysiis  gestas  excripsit,  verum  Philistus  commentus  est,  quem 
auctorem  illi  sunt  secuti. 

Sed  videamus  quid  porro  de  scriptore  nostro  iudicaverit  criticus 

i 

Halicarnassensis.  Reprehendit  turbatam  rerum  enarratarum  ordinem 
non  minus  in  Philisto  quam  in  Thucydide:  illius  vero  argumenti  dis¬ 
positionem  longe  peiorem  fuisse  quamque  difficilius  animo  consequi 
possis  quam  rerum  auctoris  Attici.  Atque  hunc  quidem  alio  loco 
vituperat  Dionysius  quod  narrationes  non  ita  disposuit  ut  aut  loca 
persequeretur  ubi  res  essent  gestae  aut  tempora  ad  Olympiadum  am¬ 
bitus  vel  archontum  annos  accommodata,  sed  novam  quandam  viam 
ingressus  in  aestates  et  hiemes  historiam  dispertivit.***)  Omissa  vero 
quaestione  num  iure  criticus  invectus  sit  in  eam  Thucydidis  propri¬ 
etatem  intellectum  habemus  Philistum  eam  non  esse  secutum,  cum 
Dionysius  paullo  infra  nullum  posterorum  scriptorum  Thucydidis  dis¬ 
positionem  probasse  certiores  nos  faciat.  Ceterum  quatenus  Philisteam 
rerum  digestionem  iis  ex  argumentis  quae  singulis  libris  attribuimus 
nos  intelligere  possumus,  assentiinur  Dionysio ;  nam  remota  disquisitione 
de  iis  libris  qui  Dionysii  tyranni  historiam  antecedunt  —  singulorum 
enim  argumenta,  id  quod  supra  demonstravimus,  nimis  incerta  sunt  — 


*)  Plut.  Nic.  l. 

**)  Id.  ib.  19. 

***)  Dion.  Hal.  De  Thuc.  judic.  9. 

sequi  videmus  quattuor  quorum  extremus  (liber  XI)  idem  fere  tem¬ 
poris  spatium  complectitur  ac  tres  priores;  cum  igitur  in  unum  illum 
librum  res  septendecim  annorum  sint  coartatae,  posteri  duo  de 
Dionysii  Minoris  tyrannide  conscripti  quinque  annos  complectuntur: 
quorum  explicationem  miro  modo  distractam  fuisse  consentaneum  est, 
praesertim  cum  tyrannus  ille  nihil  sane  laude  dignum  perfecerit. 

Pergit  vero  Dionysius  disserens  de  Philisti  genere  scribendi  :*)  A  Thu¬ 
cydidis  bene  dicendi  ornatu  et  commentationum  divitiis  multum  abest.  Ora¬ 
tione  autem  utitur  uniformi,  gravi,  nullis  ornamentis  praedita,  humili  atque 
imperfecta,  seu  obsidiones  exponit  seu  colonias  deductas,  seu  laudationes 
seu  vituperationes  persequitur.  Neque  igitur  orationes  fortitudini  et  mag¬ 
nitudini  virorum  aptas  conscripsit,  sed  quae  strepitum  commoveant. 
At  naturali  quadam  est  oris  suavitate,  ceterum  prudens  et  ad  verorum 
certaminum  descriptionem  Thucydide  longe  utilior. 

Sed  cum  in  dubio  ponendum  sit  num  omni  ex  parte  recte  Dio¬ 
nysius  de  Philisti  scriptione  iudicaverit  —  neque  enim  huius  reliquiis 
iudicia  illa  possunt  examinari  neque  omnino  integro  et  libero  animo 
in  veterum  censura  usum  esse  Dionysium  patet  —  praestat  inspicere  locos 
eos  qui  integrum  eius  orationis  specimen  praebent.  Atque  unus  quidem 
quem  in  medium  protulit  Dionysius:  Uvqcmoihjlol  ds  7taQala(56vTeg 
Meyagelg  xai  ’Evvcdovg,  Ka^agivcdoL  ds  2jixekovg  xal  rovg  uXXovg 
6vnna%ovg  %1jy\v  Fe^cocov  df&QOL^avteg  (FeXcpoi  de  Evgaxovoloigovx 
ecpaCav  2Jvqccxov(5iol  de  nvv&avdyLevoi  KayaQivaiovg 

tov  'Tq^uvov  diafidvxag  .  . .  re  vera  caret  iucunditate:  saltem  sen¬ 
tentiae  sine  varietate  structae  plane  abhorrent  a  politiore  Graeci  ser¬ 
monis  usu  quo  certis  quibusdam  legibus  periodi  partes  aliae  aliter 
exprimuntur,  quarum  vicissitudine  attenti  teneantur  legentium  animi.  — 
Sed  cum  criticus  exemplum  tradere  voluerit  inepti  periodorum  generis 
in  medio  est  relinquendum  num  in  usu  scriptori  nostro  fuerit  talis 
dicendi  forma,  id  quod  haud  velim  mihi  persudere ;  alioquin  enim  Diony¬ 
sius  non  praedicasset  rotundum  illud  scribendi  genus  natura  ei  insitum**). 

Alterum  ipsius  Philisti  specimen  (fr.  51)  reperimus  apud  Clemen¬ 
tem  Alexandrinum  Stromat.  p.  618.  Recensentur  ibi  loci  nonnulli  qui  a 


*)  Non  vertimus  locos  Dionysianos  sed  in  angustiam  cogimus  eorum  argumentum. 

**)  Accuratius  de  his  rebus  iudicium  in  medium  protuli  thesi  prima  quam  huic 
commentationi  adiunxi. 

scriptoribus  ex  aliorum  operibus  ad  verbum  prope  descripta  esse  di¬ 
cuntur,  sicut  Theognis  poeta  versum  quendam  Solonis*)  excripsit, 
quam  postea  sententiam  Thucydides  aliis  verbis  reddidit  ex  quo  Phi¬ 
listus  eam  transcripsit.  Sed  locum  Clementis  corruptum  esse  intellexit 
Goellerus ,**)  ut  pro  sincero  Philisteae  orationis  exemplo  haec  modo 
habenda  sint:  „Elcd$u6i  yaQ  fia/Uora  oi  Tcaga  do^av  djTQOsdoxrjTcog 
sv  j iq<x(56ovt£s  E7t  v(}qlv  tQSTtEij&cu^  Atqui  ne  haec  quidem  verba 
aliquantum  augent  scriptoris  nostri  cognitionem  quorum  neque  sensus 
neque  structura  novi  quicquam  habet;  ceterum  quod  Philistus  eius- 
modi  sententiam  e  Thucydide  petivit  non  ita  reprehendendum  nobis 
videtur  ut  Clementi;  Thucydidem  enim  noster  ille  omnium  scriptorum 
plurimum  manibus  versavit  et  fieri  potuit  facilius  ut  fortuito  in  memoriam 
loci  illius  revocaretnr  quam  ut  aliena  pro  suis  praedicare  studeret. 


Sed  haec  hactenus.  Iam  enim  cum  satis  sciscitati  esse  nobis 
videamur  quid  scripserit  Philistus  et  quantum  in  historia  scribenda 
valuisse  a  veteribus  sit  iudicatus,  nobis  quidem  ut  perfectum  conse¬ 
quamur  de  historico  nostro  iudicium  summa  quaedam  relicta  est  quaestio 
cui  viri  docti  nondum  eam  lucem  attulerunt  ut  in  certa  aliqua  sen¬ 
tentia  consistere  possemus.  Agendum  est  de  Philisto  posterorum 
scriptorum  fonte.  Quam  in  disceptationem  primum  veniet  Diodorus 


*)  UoXcovog  8  e  noirjGccvzog' 

TLhzei  yccq  nogog  vfiQiv,  ozccv  7toXvg  oXfiog  enrjzcu 
avziHQvg  o  ®eoyvig  yQucpec’ 

TLyxu  yuQ  noQog  vfiQiv,  ozccv  xccxo)  olfio g  "ttrjzca. 

**)  Vulgo  legitur  apud  Clementem: 


Thuc.  (cf.  III,  39) 

EIco&ccgi  de  oi  noXXol  zcov  ccv&qco- 
itcov,  oig  ccv  [iccXigzcc  yicci  dt  slcc%iGzov 
UTCQOgdoxrjzog  evnqccyicc  el&rj,  dg  vfiQtv 
ZQETtEG&CCl. 


Phil. 

Tcc  de  tcoXXoc  ucczu  Xoyov  zolg  ccv- 
ftqconoig  evzv)(Ovvzcc  <xG(paXeGzeQu[ncc- 
QCC  86£ctv]  Y.CCL  Y.UY.OTtQUyiciV'  ELCO&CCGl 
yccQ  (icchGzq  ol  nccQci  do^av  ccnQOgdo- 
nrizcog  ev  nQUGGovzeg  etg  vfiqcv  zqe- 
7t£G&(U. 

Aut  locus  ita  disponendus  est  ut  verba  tcc  de  noXXu  .  .  .  y,ay,07iqccyLccv ,  quippe 
in  quibus  imitatio  scriptoris  non  reperiatur,  Thucydidis  loco  addantur,  quod 
tamen  repugnat  verbis  huius  quae  inspicias  III,  39,  aut  omnis  haec  sententia, 
id  quod  veri  simillimum  est,  pro  subdititia  habeatur. 

Siculus  quoniam  eius  Sicularum  rerum  historia  integra  et  omnium 
perfectissima  ad  nos  pervenit,  tum  Plutarchus  qui  in  prooemio  vitae 
Niciae  ipse  se  Philistum  sequi  velle  auctorem  profitetur;  atque  ita 
quidem  speramus  ad  finem  hanc  quaestionem  perductum  iri,  ut 
neutrum  eorum  ipso  Philisto  fonte,  sed  utrumque  posteris  rerum 
auctoribus  usum  esse  horum,  tamen  historias  a  nostro  scriptore  repe¬ 
titas  esse  demonstremus. 

Yerum  huius  modi  opus  cum  et  egrediatur  spatium  huic  commen¬ 
tationi  concessum  et  ipsi  temporum  angustiis  rerumqe  conditione  coga¬ 
mur  scribendi  finem  facere,  profitemur  non  nimio  tempore  interiecto 
promissis  nos  satisfacturos  esse. 


Vita. 

Natus  sum  Georgius  Volgangus  Koerber  a.  d.  III.  Id.  Iui.  anni 
h.  s.  L  Vratislaviae  patre  Guilelmo,  qui  professoris  munere  fungitur 
non  minus  in  hac  academia  Viadrina  quam  in  gymnasio  huius  urbis 
Elisabetano,  matre  Anna  e  gente  Hermes,  cuius  mortem  praematuram 
pariter  defleo  atque  alteri  matri  Clarae,  e  gente  Balsam,  pium  gratumque 
animum  per  omnem  aetatem  servabo.  Fidei  addictus  evangelicae  prima 
elementa  edoctus  sum  in  literario  gymnasii  Elisabetani  ludo  et  annos 
octo  natus  in  ipsum  ascendi  gymnasium  quod  etiam  nunc  floret  Caroli 
Fickerti  viri  summi  auspiciis.  Post  novem  annos  et  semestre  testi¬ 
monium  maturitatis  rite  nactus  mense  Aprili  anni  h.  s.  LXYIII  Roe- 
pellio  v.  ini.  tunc  fasces  tenente  hanc  adii  universitatem  Yiadrinam 
philologicis  studiis  operam  daturus.  Nomen  rite  professus  apud.  v.  ini. 
Gallium  Ordinis  Philosophorum  Decanum  per  tria  semestria  scholis 
interfui,  deinde  Berolinum  cum  transmigrassem  continuavi  studia  per 
annum.  Bello  enim  anni  h.  s.  LXX  orto  ad  vexilla  vocatus  et  ne- 
gligere  literas  coactus  sum,  donec  consequenti  anno  revertendi  ex 
Francogallia  facultas  mihi  daretur.  Dimissus  ab  exercitu  studia  hucu¬ 
sque  iteravi  partim  Berolini  partim  patria  in  urbe. 

Adii  vero  scholas  vv.  ini.  Braniss,  Dilthey,  Hertz,  N eumann, 
Reiff erscheid,  Rossbach,  Schultz,  Haupt,  Hubn er ,  Kirch- 
hoff,  Mullenhoff,  Steinthal  et  per  semestre  seminarii  reg.  phil. 
extraordinarii  consessibus  interfui  quos  regebat  Rossbachius  v.  ini.  — 
His  viris  omnibus,  quorum  egregia  de  studiis  meis  sunt  merita,  imprimis 
autem  Rossbachio,  Reifferscheidio,  Hertzio,  qui  privatis  consiliis  benignis¬ 
sime  me  adiuvare  numquam  desierunt,  gratias  ago  maximas  semperque 
eorum  memoriam  pio  gratoque  animo  me  esse  prosecuturum  libere 
promitto. 

Theses. 

I.  Dionysius  Halicarnassensis  quae  de  Philisti  dictione  vituperat  ad 
eius  Uixefoncov  septem  libros,  quae  laudibus  effert  ad  Dionysii 
Maioris  historiam  referenda  sunt. 

II.  Dionysii  Minoris  historia  a  Philisto  conscripta  Ciceronis  iam 
tempore  in  lectorum  manibus  versari  desiit. 

III.  Philisti  fragm.  6  ita  emendandum  esse  existimo:  9 Exi  rfjg 
'OlviiTtiaSog,  y  Olfiotag  zJv^alog  tvixa  Cradiov  .  .  . 

IV.  Sophocl.  Trach.  v.  911: 

Kal  rag  anaidag  ro  Xoinov  ovtiiag 
contra  Hermannum,  Dindorfium,  Meinekium,  alios  genuinum 
esse  censeo. 


